Euroopa Liidu L 136/2012\nKomisjoni määrus (EL) nr 432/2012, 16. mai 2012, millega kehtestatakse nimekiri tervisealastest väidetest, mida on lubatud esitada toidu kohta, välja arvatud haigestumise riski vähendamisele ning laste arengule ja tervisele viitavad väited ( 1 )\nKomisjoni rakendusmäärus (EL) nr 433/2012, 23. mai 2012, milles sätestatakse Euroopa Parlamendi ja nõukogu määruse (EL) nr 1236/2010, millega kehtestatakse Kirde-Atlandi tulevase mitmepoolse kalandusalase koostöö konventsiooniga hõlmatud piirkonnas kohaldatav kontrolli- ja rakendussüsteem, üksikasjalikud rakenduseeskirjad\nKOMISJONI MÄÄRUS (EL) nr 432/2012,\nmillega kehtestatakse nimekiri tervisealastest väidetest, mida on lubatud esitada toidu kohta, välja arvatud haigestumise riski vähendamisele ning laste arengule ja tervisele viitavad väited\nvõttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1924/2006 toidu kohta esitatavate toitumis- ja tervisealaste väidete kohta, (1) eelkõige selle artikli 13 lõiget 3,\nMääruse (EÜ) nr 1924/2006 artikli 10 lõike 1 kohaselt on keelatud esitada toidu kohta tervisealaseid väiteid, kui komisjon ei ole kõnealuse määruse kohaselt nendele väidetele luba andnud ja kui need väited ei ole esitatud lubatud väidete nimekirjas.\nMääruse (EÜ) nr 1924/2006 artikli 13 lõikes 2 on sätestatud, et liikmesriigid esitavad komisjonile hiljemalt 31. jaanuariks 2008 toidu kohta esitatavate kõnealuse määruse artikli 13 lõikes 1 osutatud tervisealaste väidete riiklikud nimekirjad. Tervisealaste väidete riiklik nimekiri peab olema koos väidetele kohaldatavate tingimustega ja koos viidetega asjaomastele teaduslikele põhjendustele.\nMääruse (EÜ) nr 1924/2006 artikli 13 lõikes 3 on sätestatud, et pärast Euroopa Toiduohutusametiga (edaspidi „amet”) konsulteerimist võtab komisjon hiljemalt 31. jaanuariks 2010 vastu toidu kohta esitatavate artikli 13 lõikes 1 osutatud lubatud tervisealaste väidete nimekirja ja kõik vajalikud tingimused nende väidete kasutamiseks.\n31. jaanuaril 2008 sai komisjon liikmesriikidelt nimekirjad, milles oli üle 44 000 tervisealase väite. Riiklike nimekirjade läbivaatamine näitas, et arvukate kattuvate väidete tõttu ning pärast edasiseid arutelusid liikmesriikidega, oli vaja riiklike nimekirjade alusel koostada konsolideeritud nimekiri, mis sisaldab tervisealaseid väiteid, mille kohta amet peab andma teaduslikku nõu (edaspidi „konsolideeritud nimekiri”) (2).\n24. juulil 2008 edastas komisjon ametile määruse (EÜ) nr 1924/2006 artikli 13 lõike 3 alusel ametliku taotluse teadusliku arvamuse saamiseks koos volituse ja konsolideeritud nimekirja esimese osaga. Järgmised konsolideeritud nimekirja osad edastati 2008. aasta novembris ja detsembris. Konsolideeritud nimekirja lõpliku versiooni koostas komisjon lisa kujul, mis esitati ametile 12. märtsil 2010. Seejärel võtsid liikmesriigid konsolideeritud nimekirjas esitatud väidetest osa tagasi enne, kui amet jõudis neid hinnata. Ameti teaduslik hindamine viidi lõpule 2009. aasta oktoobrist kuni 2011. aasta juulini avaldatud arvamustes (3).\nAmet jõudis hindamise käigus järeldusele, et mõnel juhul osutab sama kanne erinevatele väidetavatele mõjudele või osutavad eri kanded samale väidetavale mõjule. Seega võib käesolevas määruses käsitletav tervisealane väide hõlmata konsolideeritud nimekirja ühte või mitut kannet.\nMitme tervisealase väite osas jõudis amet esitatud andmete alusel järeldusele, et on tõestatud põhjuslik seos toidugrupi, toidu või ühe selle koostisosa ja väidetava mõju vahel. Nendele järeldustele vastavad tervisealased väited, mis on vastavad määruse (EÜ) nr 1924/2006 nõuetele, tuleks heaks kiita määruse (EÜ) nr 1924/2006 artikli 13 lõike 3 kohaselt ning need tuleks lisada lubatud tervisealaste väidete nimekirja.\nMääruse (EÜ) nr 1924/2006 artikli 13 lõikes 3 on sätestatud, et lubatud tervisealastele väidetele peavad olema lisatud kõik vajalikud tingimused (sh piirangud) nende väidete kasutamiseks. Seega peaks lubatud väidete nimekiri sisaldama väidete sõnastust, väidete kasutamise eritingimusi ning vajaduse korral toidu kasutustingimusi või -piiranguid ja/või lisaselgitust või hoiatust määruses (EÜ) nr 1924/2006 sätestatud eeskirjade kohaselt ning kooskõlas ameti arvamustega.\nMääruse (EÜ) nr 1924/2006 üks eesmärkidest on tagada, et tervisealased väited on tõesed, selged, usaldusväärsed ja tarbijale kasulikud. Seda tuleb väidete sõnastamisel ja esitamisel arvesse võtta. Juhul kui väidete sõnastusel on tarbija jaoks sama tähendus kui lubatud tervisealasel väitel (sest see näitab, et toidugrupi, toidu või ühe selle koostisosa ja tervise vahel on sama seos), peavad väidete suhtes kehtima samad kasutustingimused kui lubatud tervisealaste väidete suhtes.\nKomisjon on kindlaks teinud mitu hindamiseks esitatud väidet, mis osutavad sellise taimse materjali või taimsete ainete mõjule, mida üldiselt tuntakse „botaaniliste” ainete nimetuse all ning mille kohta ei ole ametil teaduslik hinnang veel valminud. Lisaks on veel mitu tervisealast väidet, mida tuleb täiendavalt hinnata enne, kui komisjon saab otsustada, kas need lubatud väidete nimekirja lisada või välja jätta, või mida on juba hinnatud, kuid mille kohta ei saa komisjon praegu muudel asjakohastel põhjustel otsust teha.\nVäited, mille hindamine ameti poolt või käsitlemine komisjoni poolt ei ole veel lõpule viidud, avaldatakse komisjoni veebilehel (4) ja nende kasutamist võib jätkata kooskõlas määruse (EÜ) nr 1924/2006 artikli 28 lõigetega 5 ja 6.\nMääruse (EÜ) nr 1924/2006 artikli 6 lõike 1 ja artikli 13 lõike 1 kohaselt peavad tervisealased väited põhinema üldtunnustatud teaduslikel tõenditel. Seega ei tohiks lubada esitada väiteid, mis ei ole teaduslikul hindamisel saanud ametilt positiivset hinnangut, sest jõuti järeldusele, et ei ole tõestatud põhjuslik seos toidugrupi, toidu või ühe selle koostisosa ja väidetava mõju vahel. Loa võib põhjendatult jätta andmata, kui tervisealane väide ei vasta määruse (EÜ) nr 1924/2006 muudele üld- ja erinõuetele isegi, kui ameti teaduslik hinnang oli soosiv. Esitada ei tohiks tervisealaseid väited, mis on vastuolus üldtunnustatud toitumis- ja tervisealaste põhimõtetega. Amet jõudis ühe väite osas, (5) mis osutab mõjule, mis rasvadel on rasvlahustuvate vitamiinide normaalsele imendumisele, ja ühe teise väite osas, (6) mis osutab mõjule, mis naatriumil on lihaste normaalse talitluse säilitamisele, järeldusele, et nende puhul on põhjuslik seos tõestatud. Siiski annaks nende tervisealaste väidete kasutamine tarbijatele vastuolulist ja segadusseajavat teavet, sest nende kohaselt julgustatakse kõnealuseid toitaineid tarbima, kuigi üldtunnustatud teadusliku nõuande põhjal soovitavad Euroopa, riiklikud ja rahvusvahelised asutused tarbijatel nende toitainete tarbitavat kogust vähendada. Seega ei ole need kaks väidet kooskõlas määruse (EÜ) nr 1924/2006 artikli 3 teise lõigu punktiga a, mille kohaselt ei tohi väide olla mitmeti mõistetav või eksitav. Isegi kui nende tervisealaste väidete esitamist lubataks ainult kasutamise eritingimuste täitmise korral ja/või nendele oleks lisatud lisaselgitused või -hoiatused, ei selgitaks see tarbijate jaoks olukorda piisavalt ning seega ei tuleks neid väiteid lubada.\nKäesolevat määrust tuleks hakata kohaldama kuus kuud pärast selle jõustumist, et võimaldada toidukäitlejatel kohanduda selle nõuetega, sealhulgas selliste väidete esitamise keelamisega määruse (EÜ) nr 1924/2006 artikli 10 lõike 1 kohaselt, mille hindamine ameti poolt ja käsitlemine komisjoni poolt on lõpule viidud.\nMääruse (EÜ) nr 1924/2006 artikli 20 lõikes 1 on sätestatud, et komisjon loob toidu kohta esitatavate toitumis- ja tervisealaste väidete Euroopa Liidu registri (edaspidi „register”) ja haldab seda. Register sisaldab kõiki lubatud väiteid ja muu hulgas nende suhtes kohaldatavaid kasutustingimusi. Register sisaldab ka tagasilükatud tervisealaste väidete nimekirja ja nende tagasilükkamise põhjusi.\nRegistris esitatud lubatud tervisealaste väidete nimekiri ei sisalda liikmesriikide poolt tagasivõetud tervisealaseid väiteid. Registrit ajakohastatakse korrapäraselt ja vastavalt vajadusele sõltuvalt muutustest selliste tervisealaste väidete olukorras, mille hindamine ameti poolt ja/või käsitlemine komisjoni poolt ei ole veel lõpule viidud.\nMärkusi ja seisukohti, mis komisjon on üldsuselt ja huvitatud sidusrühmadelt saanud, on võetud käesoleva määrusega ettenähtud meetmete üle otsustamisel asjakohaselt arvesse.\nAinete lisamist toiduainetesse või nende kasutamist toiduainetes ning toodete klassifitseerimist toiduaineteks või ravimiteks reguleeritakse liidu ja riikide eriõigusaktidega. Ükski kooskõlas määrusega (EÜ) nr 1924/2006 tervisealase väite kohta tehtud otsus, näiteks otsus artikli 13 lõikes 3 osutatud lubatud väidete nimekirja lisamise kohta, ei tähenda seda, et väites käsitletavale ainele on antud müügiluba, et see on otsus aine toiduainena kasutamise lubamise kohta ega seda, et teatav toode on klassifitseeritud toiduaineks.\n1. Määruse (EÜ) nr 1924/2006 artikli 13 lõikes 3 osutatud nimekiri väidetest, mida on lubatud toidu kohta esitada, sisaldub käesoleva määruse lisas.\n2. Lõikes 1 osutatud tervisealaseid väiteid võib toidu kohta esitada, järgides lisas kehtestatud tingimusi.\nKäesolevat määrust hakatakse kohaldama alates 14. detsembrist 2012.\nBrüssel, 16. mai 2012\n(5) Vastavad konsolideeritud nimekirja kannetele ID 670 ja ID 2902.\n(6) Vastab konsolideeritud nimekirja kandele ID 359.\nLUBATUD TERVISEALASTE VÄIDETE NIMEKIRI\nAktiivsüsi aitab vähendada ülemäärast söömisjärgset puhitust\nVäidet võib kasutada üksnes toote kohta, mis sisaldab 1 g aktiivsütt määratletud portsjoni kohta. Et toode oleks väitega kooskõlas, tuleb tarbijat teavitada, et kasulik toime saavutatakse manustades 1 g vähemalt 30 minutit enne ja 1 g kohe pärast sööki.\nALA aitab hoida normaalset vere kolesterooli taset\nVäidet võib kasutada üksnes toidu kohta, mis on vähemalt ALA allikas vastavalt määruse (EÜ) nr 1924/2006 lisas osutatud väitele: OOMEGA-3-RASVHAPETE ALLIKAS.\nTarbijat tuleb teavitada, et kasulik toime avaldub siis, kui päevas tarbitakse 2 g ALA-d.\nBeetaglükaanid aitavad hoida normaalset vere kolesterooli taset\nVäidet tohib kasutada üksnes toidu kohta, mis sisaldab vähemalt 1 g beetaglükaane, mis on saadud kaerast, kaerakliidest, odrast, odrakliidest, või nendest allikatest pärit segudest määratletud portsjoni kohta. Et toode oleks väitega kooskõlas, tuleb tarbijat teavitada, et kasulik toime saavutatakse, kui päevase kogusena tarbitakse 3 g beetaglükaane, mis on saadud kaerast, kaerakliidest, odrast, odrakliidest või nende beetaglükaanide segudest.\nBetaiin aitab kaasa homotsüsteiini normaalsele ainevahetusele\nVäidet võib kasutada üksnes toidu kohta, mis sisaldab vähemalt 500 mg betaiini määratletud portsjoni kohta. Et toode oleks väitega kooskõlas, tuleb tarbijat teavitada, et kasulik toime avaldub siis, kui päevas tarbitakse 1,5 g betaiini.\nEt toode oleks väitega kooskõlas, tuleb tarbijat teavitada, et päevas üle 4 g manustamisel võib vere kolesterooli tase märkimisväärselt tõusta.\nBiotiin aitab kaasa normaalsele energiavahetusele\nVäidet võib kasutada üksnes toidu kohta, mis on vähemalt biotiini allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS.\nBiotiin aitab kaasa närvisüsteemi normaalsele talitlusele\nBiotiin aitab kaasa makrotoitainete ainevahetusele\nBiotiin aitab kaasa normaalsetele psühholoogilistele funktsioonidele\nBiotiin aitab hoida juukseid normaalsena\nBiotiin aitab hoida limaskestasid normaalsena\nBiotiin aitab hoida nahka normaalsena\nDHA aitab säilitada normaalset ajutalitlust\nVäidet võib kasutada üksnes toidu kohta, mis sisaldab vähemalt 40 mg DHA-d 100 g ja 100 kcal kohta. Et toode oleks väitega kooskõlas, tuleb tarbijat teavitada, et kasulik toime avaldub siis, kui päevas tarbitakse 250 mg DHA-d.\nDHA aitab hoida normaalset nägemist\nEikosapentaeenhape ja dokosaheksaeenhape\nVäidet võib kasutada üksnes toidu kohta, mis on vähemalt EPA ja DHA allikas vastavalt määruse (EÜ) nr 1924/2006 lisas osutatud väitele: OOMEGA-3-RASVHAPETE ALLIKAS. Et toode oleks väitega kooskõlas, tuleb tarbijat teavitada, et kasulik toime avaldub siis, kui päevas tarbitakse 250 mg EPA-d ja DHA-d.\nFluoriid aitab säilitada hammaste mineralisatsiooni\nVäidet võib kasutada üksnes toidu kohta, mis on vähemalt fluoriidi allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS.\nFolaat aitab kaasa kudede kasvule naise organismis raseduse ajal\nVäidet võib kasutada üksnes toidu kohta, mis on vähemalt folaadi allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS.\nFolaat aitab kaasa normaalsele aminohapete sünteesile\nFolaat aitab kaasa normaalsele vereloomele\nFolaat aitab kaasa homotsüsteiini normaalsele ainevahetusele\nFolaat aitab kaasanormaalsetele psühholoogilistele funktsioonidele\nFolaat aitab kaasa immuunsüsteemi normaalsele talitlusele\nFolaat aitab vähendada väsimust ja kurnatust\nFolaat osaleb rakujagunemise protsessis\nFosfor aitab kaasa normaalsele energiavahetusele\nVäidet võib kasutada üksnes toidu kohta, mis on vähemalt fosfori allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS.\nFosfor aitab hoida luid normaalsena\nFosfor aitab hoida hambaid normaalsetena\n(Rivieri titaanjuure glükomannaan)\nGlükomannaan aitab hoida normaalset vere kolesterooli taset\nVäidet võib kasutada üksnes toidu kohta, mis sisaldab päevase kogusena 4 g glükomannaani. Et toode oleks väitega kooskõlas, tuleb tarbijat teavitada, et kasulik toime avaldub siis, kui päevas tarbitakse 4 g glükomannaani.\nLämbumisohu hoiatus antakse neelamisraskustega isikutele või ebapiisava vedelikukogusega allaneelamisel, st soovitatakse seda manustada küllaldase hulga veega, et tagada aine jõudmine makku.\nVähendatud kalorsusega dieedi raames aitab glükomannaan kaasa kaalukaotusele.\nVäidet võib kasutada üksnes toidu kohta, mis sisaldab 1 g glükomannaani määratletud portsjoni kohta. Et toode oleks väitega kooskõlas, tuleb tarbijat teavitada, et kasulik toime avaldub siis, kui päevas tarbitakse 3 g glükomannaani kolme ühegrammise annusena koos 1–2 klaasi veega enne sööki ning vähendatud kalorsusega dieedi raames.\nGuarkummi aitab hoida normaalset vere kolesterooli taset\nVäidet võib kasutada üksnes toidu kohta, mis sisaldab päevase kogusena 10 g guarkummi. Et toode oleks väitega kooskõlas, tuleb tarbijat teavitada, et kasulik toime avaldub siis, kui päevas tarbitakse 10 g guarkummi\nHüdroksüpropüülmetüültselluloosi tarbimine söögikorra osana aitab vähendada glükoositaseme tõusu veres pärast sööki.\nVäidet võib kasutada üksnes toidu kohta, mis sisaldab 4 g HPMC-d määratletud portsjoni kohta söögikorra osana. Et toode oleks väitega kooskõlas, tuleb tarbijat teavitada, et kasulik toime avaldub siis, kui söögikorra osana tarbitakse 4 g HPMC-d.\nLämbumisohu hoiatus antakse neelamisraskustega isikutele või ebapiisava vedelikukogusega allaneelamisel, st soovitatakse seda manustada küllaldase hulga veega, et tagada aine jõudmine makku\nHüdroksüpropüülmetüültselluloos aitab hoida normaalset vere kolesterooli taset\nVäidet võib kasutada üksnes toidu kohta, mis sisaldab päevase kogusena 5 g HPMC-d. Et toode oleks väitega kooskõlas, tuleb tarbijat teavitada, et kasulik toime avaldub siis, kui päevas tarbitakse 5 g HPMC-d.\nEluskultuurid jogurtis või fermenteeritud piimas parandavad tootes sisalduva laktoosi imendumist inimestel, kellel esineb raskusi laktoosi imendumisega\nEt toode oleks väitega kooskõlas, peaks jogurt või hapendatud piim sisaldama vähemalt 108 pesa moodustavat ühikut elusaid startermikroorganisme (Lactobacillus delbrueckii subsp. bulgaricus ja Streptococcus thermophilus) grammi kohta.\nVäidet võib kasutada üksnes toidu kohta, mis on vähemalt joodi allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS.\nVäidet võib kasutada üksnes toidu kohta, mis on vähemalt kaaliumi allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS.\nKaalium aitab kaasa normaalsele lihaste tööle\nKaerast ja odrast saadud beetaglükaanid\nKaerast või odrast saadud beetaglükaanide tarbimine söögikorra osana aitab vähendada glükoositaseme tõusu veres pärast sööki.\nVäidet võib kasutada üksnes toidu kohta, mis sisaldab määratletud portsjonis söögikorra osana vähemalt 4 g kaerast või odrast saadud beetaglükaane iga 30 g omastatavate süsivesikute kohta. Et toode oleks väitega kooskõlas, tuleb tarbijat teavitada, et kasulik toime saavutatakse kaerast või odrast saadud beetaglükaanide tarbimisel söögikorra osana.\nVäidet võib kasutada üksnes toidu kohta, mis on selle kiudaine kõrge sisaldusega vastavalt määruse (EÜ) nr 1924/2006 lisas osutatud väitele KÕRGE KIUDAINESISALDUSEGA.\nKaltsium aitab kaasa normaalsele vere hüübimisele\nVäidet võib kasutada üksnes toidu kohta, mis on vähemalt kaltsiumi allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS.\nKaltsium aitab kaasa normaalsele energiavahetusele\nKaltsium aitab kaasa normaalsele lihaste tööle\nKaltsium aitab kaasa normaalsele närviülekandele\nKaltsium aitab kaasa seedeensüümide normaalsele tööle\nKaltsium osaleb rakkude jagunemise protsessis\nKaltsium on vajalik, et hoida luid normaalsetena\nKaltsium on vajalik normaalsete hammaste säilitamiseks\nKitosaan aitab hoida normaalset vere kolesterooli taset\nVäidet võib kasutada üksnes toidu kohta, mis sisaldab päevase kogusena 3 g kitosaani. Et toode oleks väitega kooskõlas, tuleb tarbijat teavitada, et kasulik toime avaldub siis, kui päevas tarbitakse 3 g kitosaani.\nKloriid aitab kaasa normaalsele seedimisele, soodustades soolhappe tootmist maos\nVäidet võib kasutada üksnes toidu kohta, mis on vähemalt kloriidi allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS.\nVäidet ei tohi kasutada kloriidi kohta, mille allikaks on naatriumkloriid.\nKoliin aitab kaasa homotsüsteiini normaalsele ainevahetusele\nVäidet võib kasutada üksnes toidu kohta, mis sisaldab vähemalt 82,5 mg koliini 100 g või 100 ml või ühe toiduportsjoni kohta.\nKoliin aitab kaasa normaalsele rasvaainevahetusele\nKoliin aitab säilitada normaalset maksa talitlust\nKreatiin tõstab füüsilist suutlikkust lühiajaliste, suure intensiivsusega füüsiliste pingutuste puhul\nVäidet võib kasutada üksnes toidu kohta, mis sisaldab päevase kogusena 3 g kreatiini. Et toode oleks väitega kooskõlas, tuleb tarbijat teavitada, et kasulik toime avaldub siis, kui päevas tarbitakse 3 g kreatiini.\nVäidet võib kasutada üksnes toidu kohta, mis on ette nähtud täiskasvanuile, kes sooritavad suure intensiivsusega füüsilisi pingutusi\nKreeka pähklid aitavad kaasa veresoonte elastsemaks muutmisele\nVäidet võib kasutada üksnes toidu kohta, mis sisaldab päevase kogusena 30 g kreeka pähkleid. Et toode oleks väitega kooskõlas, tuleb tarbijat teavitada, et kasulik toime avaldub siis, kui päevas tarbitakse 30 g kreeka pähkleid.\nKroom aitab kaasa makrotoitainete normaalsele ainevahetusele\nVäidet võib kasutada üksnes toidu kohta, mis on vähemalt kolmevalentse kroomi allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS.\nLaktaasiensüüm tõstab laktoosi imendumist inimestel, kellel esineb raskusi laktoosi imendumisega\nVäidet võib kasutada üksnes toidulisandite kohta, mille miinimumannus on 4 500 FCC-ühikut (Food Chemicals Codex) ja millele on lisatud soovitus sihtrühmale tarbida seda iga laktoosi sisaldava söögikorra puhul.\nSihtrühma kuuluvatele isikutele antakse teave, et laktoositaluvus on varieeruv ja et nad peaksid laskma end nõustada seoses selle aine rolliga oma toitumises.\nLaktuloos aitab kiirendada soolestiku tööd\nVäidet võib kasutada üksnes toidu kohta, mis sisaldab 10 g laktuloosi ühes määratletud portsjonis. Et toode oleks väitega kooskõlas, tuleb tarbijat teavitada, et kasulik toime avaldub siis, kui päevas tarbitakse üks 10 g annus laktuloosi.\nLiha ja kala aitavad tõsta raua imendumist, kui teisi rauda sisaldavaid toite süüa koos liha või kalaga\nVäidet võib kasutada üksnes toidu kohta, mis sisaldab vähemalt 50 g liha või kala ühes määratletud portsjonis. Et toode oleks väitega kooskõlas, tuleb tarbijat teavitada, et kasulik toime avaldub siis, kui mitteheemset rauda sisaldava toiduga koos tarbitakse 50 g liha või kala.\nLinoolhape aitab hoida normaalset vere kolesterooli taset\nVäidet võib kasutada üksnes toidu kohta, mis sisaldab vähemalt 1,5 g linoolhapet (LA) 100 g ja 100 kcal kohta.\nTarbijat tuleb teavitada, et kasulik toime avaldub siis, kui päevas tarbitakse 10 g LA-d.\nMadala või vähendatud küllastunud rasvhapete sisaldusega toidud\nKüllastunud rasvhapete tarbimise vähendamine aitab hoida normaalset vere kolesterooli taset\nVäidet võib kasutada üksnes toidu kohta, milles küllastunud rasvhapete sisaldus on vähemalt madal, nagu osutatud väites MADALA KÜLLASTUNUD RASVHAPETE SISALDUSEGA, või nagu osutatud väites VÄHENDATUD [TOITAINE NIMETUS] SISALDUSEGA vastavalt määruse (EÜ) nr 1924/2006 lisas loetletule.\nMadala või vähendatud naatriumisisaldusega toidud\nNaatriumi tarbimise vähendamine aitab hoida vererõhku normaaltasemel\nVäidet võib kasutada üksnes toidu kohta, milles naatriumi-/soolasisaldus on vähemalt nii madal, nagu osutatud väites MADALA NAATRIUMI-/SOOLASISALDUSEGA, või vähendatud nagu osutatud väites VÄHENDATUD [TOITAINE NIMETUS] SISALDUSEGA vastavalt määruse (EÜ) nr 1924/2006 lisas loetletule.\nVäidet võib kasutada üksnes toidu kohta, mis on vähemalt magneesiumi allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS.\nMagneesium aitab kaasa normaalsele energiavahetusele\nMagneesium aitab hoida luid normaalsena\nMagneesium aitab hoida hambaid normaalsetena\nMagneesium osaleb rakujagunemise protsessis\nMangaan aitab kaasa normaalsele energiavahetusele\nVäidet võib kasutada üksnes toidu kohta, mis on vähemalt mangaani allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS.\nMangaan aitab kaasa sidekoe normaalsele moodustumisele\nMangaan aitab kaitsta rakke oksüdatiivse stressi eest\nMelatoniin kergendab ajavööndivahetuse väsimusega seotud subjektiivseid kaebusi\nVäidet võib kasutada üksnes toidu kohta, mis sisaldab vähemalt 0,5 mg melatoniini määratletud portsjoni kohta. Et toode oleks väitega kooskõlas, tuleb tarbijat teavitada, et kasulik toime saavutatakse 0,5 g minimaalannusega, mis tuleb sisse võtta enne magamaminekut esimesel reisipäeval ja paaril järgneval päeval pärast sihtkohta saabumist.\nMelatoniin lühendab uinumiseks kuluvat aega\nVäidet võib kasutada üksnes toidu kohta, mis sisaldab 1 mg melatoniini määratletud portsjoni kohta. Et toode oleks väitega kooskõlas, tuleb tarbijat teavitada, et kasulik toime avaldub siis, kui tarbitakse 1 mg melatoniini vahetult enne magamaminekut.\nMolübdeen aitab kaasa normaalsele väävlitsisaldava aminohappe ainevahetusele\nVäidet võib kasutada üksnes toidu kohta, mis on vähemalt molübdeeni allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS.\n(punane fermenteeritud riis)\nPunasest fermenteeritud riisist saadud monakoliin K aitab hoida normaalset vere kolesterooli taset\nVäidet võib kasutada üksnes toidu kohta, mis sisaldab päevase kogusena 10 mg punasest fermenteeritud riisist saadud monakoliin K-d. Et toode oleks väitega kooskõlas, tuleb tarbijat teavitada, et kasulik toime avaldub siis, kui päevas tarbitakse 10 mg punasest fermenteeritud riisist saadud monakoliin K-d.\nMonoküllastumata ja/või polüküllastumata rasvhapped\nKüllastunud rasvhapetega toidu asendamine küllastumata rasvhapetega toiduga aitab hoida normaalset vere kolesterooli taset [Monoküllastumata ja/või polüküllastumata rasvhapped on küllastumata rasvhapped]\nVäidet võib kasutada üksnes toidu kohta, mis on suure küllastumata rasvhapete sisaldusega vastavalt määruse (EÜ) nr 1924/2006 lisas osutatud väitele SUURE KÜLLASTUMATA RASVHAPETE SISALDUSEGA.\nNiatsiin aitab kaasa normaalsele energiavahetusele\nVäidet võib kasutada üksnes toidu kohta, mis on vähemalt niatsiini allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS.\nNiatsiin aitab kaasa närvisüsteemi normaalsele talitlusele\nNiatsiin aitab kaasa normaalsetele psühholoogilistele funktsioonidele\nNiatsiin aitab hoida limaskesti normaalsena\nNiatsiin aitab hoida nahka normaalsena\nNiatsiin aitab vähendada väsimust ja kurnatust\nNisu endospermist toodetud arabinoksülaan\nArabinoksülaani tarbimine söögikorra osana aitab vähendada glükoositaseme tõusu veres pärast sööki.\nVäidet võib kasutada üksnes toidu kohta, mis sisaldab 8 g nisu endospermist toodetud arabinoksülaani (AX) rikkaid kiudaineid (vähemalt 60 % AX kogukaalus) 100 g omastatavate süsivesikute kohta määratletud portsjonis söögikorra osana. Et toode oleks väitega kooskõlas, tuleb tarbijat teavitada, et kasulik toime saavutatakse nisu endospermist toodetud arabiinoksülaani (AX) rikaste kiudainete tarbimisel söögikorra osana.\nNisuklii kiudained aitavad kiirendada soolestiku tööd\nVäidet võib kasutada üksnes toidu kohta, mis on selle kiudaine kõrge sisaldusega vastavalt määruse (EÜ) nr 1924/2006 lisas osutatud väitele KÕRGE KIUDAINESISALDUSEGA. Et toode oleks väitega kooskõlas, tuleb tarbijat teavitada, et väidetav mõju avaldub siis, kui päevas tarbitakse vähemalt 10 g nisukliisid.\nNisuklii kiudained aitavad suurendada väljaheite hulka\nOdratera kiudained aitavad suurendada väljaheite hulka.\nKüllastunud rasvhapetega toidu asendamine küllastumata rasvhapetega toiduga aitab hoida normaalset vere kolesterooli taset. Oleiinhape on küllastumata rasvhape.\nOliiviõli polüfenoolid aitavad kaitsta vere lipiide oksüdatiivse stressi eest\nVäidet võib kasutada üksnes oliiviõli kohta, mis sisaldab vähemalt 5 mg hüdroksütürosooli ja selle derivaate (nt oleuropeiini kompleks ja türosool) 20 g oliiviõli kohta. Et toode oleks väitega kooskõlas, tuleb tarbijat teavitada, et kasulik toime avaldub siis, kui päevas tarbitakse 20 g oliiviõli.\nPantoteenhape aitab kaasa normaalsele energiavahetusele\nVäidet võib kasutada üksnes toidu kohta, mis on vähemalt pantoteenhappe allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS\nPantoteenhape aitab kaasa steroidhormoonide, vitamiin D ja teatavate neurotransmitterite normaalsele sünteesile ja ainevahetusele\nPantoteenhape aitab vähendada väsimust ja kurnatust\nPektiinid aitavad hoida normaalset vere kolesterooli taset\nVäidet võib kasutada üksnes toidu kohta, mis sisaldab päevase kogusena 6 g pektiine. Et toode oleks väitega kooskõlas, tuleb tarbijat teavitada, et kasulik toime avaldub siis, kui päevas tarbitakse 6 g pektiine.\nPektiinide tarbimine söögikorra osana aitab vähendada glükoositaseme tõusu veres pärast sööki.\nVäidet võib kasutada üksnes toidu kohta, mis sisaldab 10 g pektiine määratletud portsjoni kohta. Et toode oleks väitega kooskõlas, tuleb tarbijat teavitada, et kasulik toime avaldub siis, kui söögikorra osana tarbitakse 10 g pektiine.\nVäidet võib kasutada üksnes toidu kohta, mis on vähemalt raua allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS.\nRaud aitab kaasa immuunsüsteemi normaalsele talitlusele\nRaud osaleb rakujagunemise protsessis\nRiboflaviin aitab kaasa normaalsele energiavahetusele\nVäidet võib kasutada üksnes toidu kohta, mis on vähemalt riboflaviini allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS.\nRiboflaviin aitab kaasa närvisüsteemi normaalsele talitlusele\nRiboflaviin aitab hoida limaskesti normaalsena\nRiboflaviin aitab hoida punaseid vereliblesid normaalsena\nRiboflaviin aitab hoida normaalset nägemist\nRiboflaviin aitab hoida rauaainevahetust normaalsena\nRiboflaviin aitab kaitsta rakke oksüdatiivse stressi eest\nRiboflaviin aitab vähendada väsimust ja kurnatust\nRukkikiudained aitavad kaasa normaalsele sooletalitlusele\nSeleen aitab kaasa normaalsele spermatogeneesile\nVäidet võib kasutada üksnes toidu kohta, mis on vähemalt seleeni allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS.\nSeleen aitab hoida juukseid normaalsena\nSeleen aitab hoida küüsi normaalsena\nSeleen aitab kaasa immuunsüsteemi normaalsele talitlusele\nSeleen aitab kaasa kilpnäärme normaalsele talitlusele\nSuhkruasendajad, st magusained;\nksülitool, sorbitool, mannitool, maltitool, laktitool, isomalt, erütritool, sukraloos ja polüdekstroos; D-tagatoos ja isomaltuloos\nSuhkru (1) asemel <suhkruasendaja nimetus> sisaldavate toitude/jookide tarbimine aitab säilitada hammaste mineralisatsiooni\nEt toode oleks väitega kooskõlas, tuleb toitudes või jookides (mis alandavad hambakatu pH taset alla 5,7) suhkrud asendada suhkruasendajatega, st tehismagusainetega, ksülitooli sorbitooli, mannitooli, maltitooli, laktitooli, isomaldi, erütritooli, D-tagatoosi ja isomaltuloosi, sukraloosi või polüdekstroosiga või nende kombinatsiooniga nii, et need toidud või joogid ei alandaks tarbimise ajal ega kuni 30 minuti jooksul pärast tarbimist hambakatu pH taset allapoole 5,7.\nSuhkruasendajad, st tehismagusained; ksülitool, sorbitool, mannitool, maltitool, laktitool, isomalt, erütritool, sukraloos ja polüdekstroos; D-tagatoos ja isomaltuloos\nSuhkru (2) asemel <suhkruasendaja nimetus> sisaldavate toitude/jookide tarbimine kutsub pärast nende tarbimist esile glükoositaseme madalama tõusu veres võrreldes suhkrut sisaldavate toitudega/jookidega\nEt toode oleks väitega kooskõlas, tuleb toitudes või jookides asendada suhkrud suhkruasendajatega, st tehismagusainetega, ksülitooli, sorbitooli, mannitooli, maltitooli, laktitooli, isomaldi, erütritooli, sukraloosi või polüdekstroosiga, või nende kombinatsiooniga nii, et toidud või joogid sisaldaksid suhkruid vähendatud koguses vähemalt määruse (EÜ) nr 1924/2006 lisas esitatud väites VÄHENDATUD [TOITAINE NIMETUS] SISALDUSEGA tingimustele vastavalt.\nD-tagatoosi ja isomaltuloos peaksid asendama muid suhkruid samas proportsioonis, nagu osutatud määruse (EÜ) nr 1924/2006 lisas esitatud väites VÄHENDATUD [TOITAINE NIMETUS] SISALDUSEGA\nSuhkruvaba närimiskumm aitab säilitada hammaste mineralisatsiooni\nVäidet võib kasutada üksnes närimiskummi kohta, mis vastab määruse (EÜ) nr 1924/2006 lisas esitatud toitumisalase väite [SUHKRUVABA] kasutamise tingimustele.\nTarbijat tuleb teavitada, et kasulik toime avaldub närimiskummi närimisel vähemalt 20 minuti vältel pärast söömist või joomist.\nSuhkruvaba närimiskumm aitab neutraliseerida happerünnakut\nSuhkruvaba närimiskumm aitab vähendada suu kuivust\nTarbijat tuleb teavitada, et kasulik toime avaldub, kui närimiskummi tarbitakse alati, kui suu tundub kuivana.\nSuhkruvaba närimiskumm karbamiidiga\nKarbamiidiga suhkruvaba närimiskumm neutraliseerib happerünnakuid tõhusamalt kui karbamiidita suhkruvaba närimiskumm.\nEt toode oleks väitega kooskõlas, peab iga tükk suhkruvaba närimiskummi sisaldama vähemalt 20 g karbamiidi. Tarbijat tuleb teavitada, et närimiskummi tuleks närida vähemalt 20 minuti vältel pärast söömist või joomist.\nSüsivesik-elektrolüütlahused aitavad kaasa vastupidavussuutlikkusele pikema vastupidavustreeningu vältel\nEt toode oleks väitega kooskõlas, peaksid süsivesik-elektrolüütlahused sisaldama 80–350 kcal/l süsivesikutest ja vähemalt 75 % energiast peaks tulema kõrge glükeemilise vastusega süsivesikutest, nagu glükoos, glükoosi polümeerid ja sahharoos. Lisaks peaksid need joogid sisaldama 20 mmol/l (460 mg/l) kuni 50 mmol/l (1,150 mg/l) naatriumi ja olema osmolaalsusega vahemikus 200–330 mOsm ühe kg vee kohta.\nSüsivesik-elektrolüütlahused aitavad kaasa vee imendumisele füüsilise treeningu vältel\nTaimsed steroolid ja taimseid stanoolid\nTaimsed steroolid ja taimseid stanoolid aitavad hoida normaalset vere kolesterooli taset\nVäidet võib kasutada üksnes toidu kohta, mis on vähemalt tiamiini allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS.\nTiamiin aitab kaasa närvisüsteemi normaalsele talitlusele\nTiamiin aitab kaasa normaalsetele psühholoogilistele funktsioonidele\nVähendatud kalorsusega dieedi raames päevas ühe toidukorra asendamine toidukorra toidu asendajaga aitab kaasa kehakaalu hoidmisele pärast kaalukaotust.\nEt toode oleks väitega kooskõlas, peab see vastama direktiivis 96/8/EÜ sätestatud spetsifikatsioonidele toitude kohta selle direktiivi artikli 1 lõike 2 punkti b kohaselt. Väidetava mõju saavutamiseks tuleks päevas üks söögikord asendada toidukorra toidu asendajaga.\nVähendatud kalorsusega dieedi raames päevas kahe toidukorra asendamine toidukorra toidu asendajaga aitab kaasa kaalu kaotamisele\nEt toode oleks väitega kooskõlas, peab see vastama direktiivis 96/8/EÜ sätestatud spetsifikatsioonidele toitude kohta selle direktiivi artikli 1 lõike 2 punkti b kohaselt. Väidetava mõju saavutamiseks tuleks päevas kaks söögikorda asendada toidukorra toidu asendajaga.\nTsink aitab kaasa normaalsele happe-alustasakaalule\nVäidet võib kasutada üksnes toidu kohta, mis on vähemalt tsingi allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS.\nTsink aitab kaasa normaalsele süsivesikute ainevahetusele\nTsink aitab kaasa normaalsele kognitiivsele talitlusele\nTsink aitab kaasa normaalsele DNA-sünteesile\nTsink aitab kaasa normaalsele makrotoitainete ainevahetustele\nTsink aitab kaasa normaalsele rasvhapete ainevahetusele\nTsink aitab kaasa vitamiin A normaalsele ainevahetusele\nTsink aitab hoida juukseid normaalsena\nTsink aitab hoida nahka normaalsena\nTsink aitab hoida vere testosterooni taset normaalsena\nTsink aitab hoida normaalset nägemist\nTsink aitab kaasa immuunsüsteemi normaalsele talitlusele\nTsink aitab kaitsta rakke oksüdatiivse stressi eest\nTsink osaleb rakujagunemise protsessis\nVäidet võib kasutada üksnes toidu kohta, mis on vähemalt valgu allikas vastavalt määruse (EÜ) nr 1924/2006 lisas osutatud väitele VALGUALLIKAS.\nValgud aitavad kaasa lihasmassi säilimisele\nValgud aitavad hoida luid normaalsena\nVask aitab kaasa sidekoe püsimisele normaalsena\nVäidet võib kasutada üksnes toidu kohta, mis on vähemalt vase allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS.\nVask aitab kaasa normaalsele energiavahetusele\nVask aitab kaasa närvisüsteemi normaalsele talitlusele\nVask aitab kaasa raua normaalsele transpordile kehas\nVask aitab kaasa naha normaalsele pigmentatsioonile\nVask aitab kaasa immuunsüsteemi normaalsele talitlusele\nVesi aitab hoida füüsilise ja kognitiivse talitluse normaalsena\nEt toode oleks väitega kooskõlas, tuleb tarbijat teavitada, et väidetud mõju saavutamiseks tuleb päevas tarbida vähemalt 2 liitrit vett koos toidust ja joogist saadava veega\nVäidet tohib kasutada üksnes vee kohta, mis vastab direktiividele 2009/54/EÜ ja/või 98/83/EÜ\nVesi aitab hoida kehatemperatuuri regulatsiooni normaalsena\nVitamiin A aitab kaasa normaalsele rauaainevahetusele\nVäidet võib kasutada üksnes toidu kohta, mis on vähemalt vitamiin A allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS\nVitamiin A aitab hoida limaskesti normaalsena\nVitamiin A aitab hoida nahka normaalsena\nVitamiin A aitab hoida normaalset nägemist\nVitamiin A aitab kaasa immuunsüsteemi normaalsele talitlusele\nVäidet võib kasutada üksnes toidu kohta, mis on vähemalt vitamiin B12 allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS\nVitamiin B12 aitab kaasa homotsüsteiini normaalsele ainevahetusele\nVitamiin B12 aitab kaasa immuunsüsteemi normaalsele talitlusele\nVitamiin B12 aitab vähendada väsimust ja kurnatust\nVitamiin B12 osaleb rakujagunemise protsessis\nVitamiin B6 aitab kaasa normaalsele tsüsteiini sünteesile\nVäidet võib kasutada üksnes toidu kohta, mis on vähemalt vitamiin B6 allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS\nVitamiin B6 aitab kaasa homotsüsteiini normaalsele ainevahetusele\nVitamiin B6 aitab kaasa normaalsele valgu- ja glükogeeniainevahetusele\nVäidet võib kasutada üksnes toidu kohta, mis on vähemalt vitamiini B6 allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS\nVitamiin B6 aitab kaasa normaalsetele psühholoogilistele funktsioonidele\nVitamiin B6 aitab kaasa vere punaliblede normaalsele moodustumisele\nVitamiin B6 aitab kaasa immuunsüsteemi normaalsele talitlusele\nVitamiin C aitab kaasa immuunsüsteemi normaalse talitluse säilimisele intensiivse kehalise koormuse ajal ja pärast seda\nVäidet võib kasutada üksnes toidu kohta, mis sisaldab päevase kogusena 200 mg C-vitamiini. Et toode oleks väitega kooskõlas, tuleb tarbijat teavitada, et kasulik toime avaldub siis, kui päevas tarbitakse 200 mg lisaks soovitatavale päevasele C-vitamiini kogusele.\nVitamiin C aitab kaasa kollageeni normaalsele moodustumisele veresoonte normaalseks talitluseks\nVäidet võib kasutada üksnes toidu, mis on vähemalt vitamiin C allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS\nVäidet võib kasutada üksnes toidu kohta, mis on vähemalt vitamiin C allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS\nVitamiin C aitab kaasa kollageeni normaalsele moodustumisele kõhrkoe normaalseks talitluseks\nVitamiin C aitab kaasa kollageeni normaalsele moodustumisele igemete normaalseks talitluseks\nVitamiin C aitab kaasa kollageeni normaalsele moodustumisele naha normaalseks talitluseks\nVitamiin C aitab kaasa kollageeni normaalsele moodustumisele hammaste normaalseks talitluseks\nVitamiin C aitab kaasa E-vitamiini algvormi taastekkimisele\nVitamiin C suurendab raua imendumist\nVitamiin D aitab kaasa kaltsiumi ja fosfori normaalsele imendumisele/ärakasutamisele\nVäidet võib kasutada üksnes toidu kohta, mis on vähemalt vitamiin D allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS\nVitamiin D aitab kaasa normaalsele vere kaltsiumisisaldusele\nVitamiin D aitab hoida luid normaalsena\nVitamiin D aitab hoida lihaste talitlust normaalsena\nVitamiin D aitab hoida hambaid normaalsetena\nVitamiin D osaleb rakujagunemise protsessis\nVäidet võib kasutada üksnes toidu kohta, mis on vähemalt vitamiin E allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS\nVitamiin K aitab kaasa vere normaalsele hüübimisele\nVäidet võib kasutada üksnes toidu kohta, mis on vähemalt vitamiin K allikas vastavalt määruse (EÜ) nr 1924/2006 lisas osutatud väitele [VITAMIINI NIMI/VITAMIINIDE NIMED] JA/VÕI [MINERAALTOITAINE NIMI/MINERAALTOITAINETE NIMED] ALLIKAS\nVitamiin K aitab hoida luid normaalsena\nSeeduva tärklise asendamine söögikorra raames vähelõhustuva tärklisega aitab vähendada glükoositaseme tõusu veres pärast sööki\nVäidet võib kasutada üksnes toidu kohta, milles seeduv tärklis on asendatud vähelõhustuva tärklisega nii, et vähelõhustuva tärklise lõppsisaldus moodustab vähemalt 14 % tärklise kogusisaldusest.\n(1) D-tagatoosi ja isomaltuloosi puhul on siin mõeldud „muid suhkruid”\n(2) D-tagatoosi ja isomaltuloosi puhul on siin mõeldud „muid suhkruid”\nKOMISJONI RAKENDUSMÄÄRUS (EL) nr 433/2012,\nmilles sätestatakse Euroopa Parlamendi ja nõukogu määruse (EL) nr 1236/2010, millega kehtestatakse Kirde-Atlandi tulevase mitmepoolse kalandusalase koostöö konventsiooniga hõlmatud piirkonnas kohaldatav kontrolli- ja rakendussüsteem, üksikasjalikud rakenduseeskirjad\nvõttes arvesse Euroopa Parlamendi ja nõukogu 15. detsembri 2010. aasta määrust (EL) nr 1236/2010, millega kehtestatakse Kirde-Atlandi tulevase mitmepoolse kalandusalase koostöö konventsiooniga hõlmatud piirkonnas kohaldatav kontrolli- ja rakendussüsteem ning tunnistatakse kehtetuks nõukogu määrus (EÜ) nr 2791/1999, (1) eriti selle artikli 4 lõiget 5, artikli 5 lõiget 2, artikli 8 lõiget 4, artikli 9 lõiget 4, artikli 10 lõiget 3, artiklit 11, artikli 12 lõiget 2, artikli 16 lõiget 2, artikli 18 lõikeid 3 ja 4, artiklit 19, artikli 20 lõiget 9, artikli 24 lõiget 4, artikli 27 lõiget 1 ja artikli 45 lõiget 2,\nMäärusega (EL) nr 1236/2010 on kehtestatud teatavad konkreetsed kontrollimeetmed, et jälgida liidu püügitegevust Kirde-Atlandi Kalanduskomisjoni (NEAFC) reguleeritavas piirkonnas ning täiendada kontrollimeetmeid, mis on kehtestatud nõukogu 20. novembri 2009. aasta määrusega (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006 (2). Määruse (EL) nr 1236/2010 rakendamiseks on vaja sätestada üksikasjalikud rakenduseeskirjad. Liidu õigusesse tuleks üle võtta mitmed NEAFCi poolt vastu võetud soovitused, millega kehtestatakse kontrolli- ja rakendussüsteem (edaspidi „süsteem”) konventsiooniosaliste kalandusjurisdiktsiooni alt välja jäävates konventsiooniala vetes tegutsevate kalalaevade suhtes, ning mille lisades on sätestatud andmete edastamise vormid ja teatavate kontrollivahendite näidised.\nKuna määrusega (EL) nr 1236/2010 on kehtestatud uus kontrolli- ja rakendussüsteem, tuleks komisjoni 15. mai 2000. aasta määrus (EÜ) nr 1085/2000 (millega sätestatakse Kirde-Atlandi tulevase mitmepoolse kalandusalase koostöö konventsiooniga hõlmatud piirkonnas kohaldatavate kontrollimeetmete üksikasjalikud rakenduseeskirjad) (3) kehtetuks tunnistada ja asendada käesoleva määrusega.\nKäesoleva määrusega ettenähtud meetmed on kooskõlas kalanduse ja vesiviljeluse korralduskomitee arvamusega,\na) „asukohasõnum”– teade laeva asukoha kohta, mille laeva satelliitseireseade edastab automaatselt lipuliikmesriigi kalapüügi seirekeskusele;\nb) „asukohateade”– teade, mille laeva kapten esitab vastavalt komisjoni määruse (EL) nr 404/2011 (4) artiklile 25;\nc) „CFR-number”– komisjoni määruse (EÜ) nr 26/2004 (5) artikli 10 kohane ühenduse laevastikuregistri (CFR) tunnusnumber.\n1. Liikmesriigid saadavad kontaktasutustega seotud teabe määruse (EL) nr 1236/2010 artikli 4 lõigete 3 ja 4 kohaselt NEAFC sekretärile ja Euroopa Kalanduskontrolli Ametile (edaspidi „kalanduskontrolli amet”) elektroonilisel kujul.\n2. Liikmesriigid avaldavad lõikes 1 osutatud teabe määruse (EÜ) nr 1224/2009 artiklite 114 ja 116 kohaselt loodud veebisaidi turvalises osas.\n1. Määruse (EL) nr 1236/2010 artikli 5 lõike 1 kohane loetelu hõlmab laevu, millel on luba püüda üht või mitut reguleeritavat kalavaru, mis on esitatud liikide kaupa.\nVajaduse korral märgitakse kõnealuses loetelus CFR-number, mis on antud igale laevale.\n2. Liikmesriigid teatavad viivitamata komisjonile arvutivõrgu kaudu nendest laevadest, mille luba reguleeritavas piirkonnas kala püüda on ära võetud või peatatud.\n1. Lisaks määruse (EÜ) nr 1224/2009 artiklis 14 sätestatud teabele sisaldab määruse (EL) nr 1236/2010 artiklis 8 osutatud püügipäevik käesoleva määruse I lisa A osas sätestatud teavet.\n2. Määruse (EL) nr 1236/2010 artikli 8 lõigetes 2 ja 3 osutatud toodangupäevik on esitatud I lisa B osas.\n3. Kõnealuse määruse artikli 8 lõigetes 2 ja 3 osutatud lastiplaan on esitatud I lisa C osas.\n4. Liikide puhul tuleb kasutada ÜRO Toidu- ja Põllumajandusorganisatsiooni (FAO) poolt kehtestatud koode, mis on sätestatud II lisas.\nReguleeritavate kalavarude saagist ja asukohast teatamine\nLiikmesriigid kasutavad määruse (EL) nr 1236/2010 artiklite 9 ja 11 kohase teabe edastamiseks NEAFC sekretärile III lisas sätestatud vormi ja spetsifikaate.\nLiikmesriigid edastavad määruse (EL) nr 1236/2010 artikli 10 lõigete 1 ja 2 kohase teabe XML-vormingus.\nKalanduskontrolli ameti kohus on:\nkoordineerida määruse (EL) nr 1236/2010 artikli 17 lõikes 1 osutatud järelevalve- ja kontrollitegevust;\nvastu võtta, saata ja edastada määruse (EL) nr 1236/2010 artikli 18 lõikes 2, artikli 19 lõikes 1 ja artikli 20 lõikes 9 osutatud teavet;\npidada määruse (EL) nr 1236/2010 artikli 18 lõikes 4 osutatud arvestust.\nInspektorite ja kontrollivahendite identifitseerimine\n1. Määruse (EL) nr 1236/2010 artikli 16 lõikes 2 osutatud isikut tõendav eridokument vastab IV lisa A osas esitatud näidisele.\n2. Määruse (EL) nr 1236/2010 artikli 18 lõikes 3 osutatud spetsiaalne kontrollisignaal vastab IV lisa B osas esitatud näidisele.\nLiikmesriigid saadavad kalanduskontrolli ametile määruse (EL) nr 1236/2010 artikli 18 lõikes 4 osutatud kontrollilaevade ja -õhusõidukite tegevuse alguse ja lõpu kuupäeva ja kellaaja V lisas sätestatud vormi kohaselt.\n1. Määruse (EL) nr 1236/2010 artikli 19 lõikes 1 osutatud täheldamisaruanded edastatakse VI lisa A osas sätestatud vormis.\n2. Määruse (EL) nr 1236/2010 artikli 19 lõikes 2 osutatud järelevalvearuanded koostatakse VI lisa B osas sätestatud vormis.\nMääruse (EL) nr 1236/2010 artikli 20 lõikes 9 osutatud kontrolliaruanded koostatakse vastavalt VII lisas esitatud näidisele.\nEelteade sadamasse saabumise kohta\nMääruse (EL) nr 1236/2010 artiklis 24 osutatud eelteade koostatakse VIII lisas esitatud sadamariigi kontrolli (PSC) vormis, mille A-osa on nõuetekohaselt täidetud järgmiselt:\nvormi PSC 1 kasutatakse juhul, kui laev lossib oma püütud saaki;\nvormi PSC 2 kasutatakse, kui laev tegeleb ümberlaadimisega. Sellisel juhul täidetakse eraldi vorm iga kalalaeva kohta, millelt saak ümber laaditakse.\nEelteate koopia tagasisaatmiseks vastavalt määruse (EL) nr 1236/2010 artiklile 25 kasutab lipuliikmesriik VIII lisas esitatud PSC-vormi, mille B osa on nõuetekohaselt täidetud.\nMääruse (EL) nr 1236/2010 artiklis 27 osutatud kontrolliaruanded koostatakse IX lisas sätestatud vormis ja edastatakse NEAFC sekretärile, ning koopia komisjonile.\nKalanduskontrolli ameti kohus on vastu võtta, saata ja edastada määruse (EL) nr 1236/2010 artiklites 29, 30, 32, 33, 34, 36 ja 43 osutatud teavet.\nAndmete edastamine NEAFC sekretärile\nMääruse (EL) nr 1236/2010 artikli 12 lõikes 2 osutatud andmevahetusvormid ja -protokollid, mida kasutatakse NEAFC sekretärile saadetavate aruannete ja teadete edastamiseks, vastavad X lisas sätestatud eeskirjadele; NEAFC sekretäriga suhtlemiseks kasutatavad vastavad koodid on sätestatud XI lisas.\nAndmeturbe ja konfidentsiaalsuse üldsätted\n1. Käesolevas jaos sätestatakse üksikasjalikud konfidentsiaalsuse eeskirjad määruse (EL) nr 1236/2010 artikli 45 rakendamiseks. Neid kohaldatakse kõigi käesoleva määruse kohaste elektrooniliste teadete ja sõnumite suhtes, välja arvatud käesoleva määruse artiklis 6 osutatud üldine saagiaruandlus.\n2. Iga liikmesriik parandab või kustutab NEAFC sekretäri taotluse põhjal vajaduse korral elektroonilised teated või sõnumid, mille töötlemine ei ole kooskõlas määrusega (EL) nr 1236/2010 ning käesoleva määrusega.\n3. Elektroonilisi teateid ja sõnumeid kasutatakse üksnes määrusega (EL) nr 1236/2010 kehtestatud kontrolli- ja rakendussüsteemis sätestatud eesmärkidel.\n1. Kontrolli teostavad liikmesriigid võivad NEAFC sekretäri saadetud elektroonilisi teateid ja sõnumeid säilitada ja alles hoida 24 tundi pärast andmetes käsitletud laevade lahkumist reguleeritavast piirkonnast, kui need ei kavatse naasta. Lahkumine loetakse toimunuks kuus tundi pärast seda, kui on edastatud kavatsus lahkuda reguleeritavast piirkonnast.\n2. Kontrolli teostavad liikmesriigid tagavad elektrooniliste teadete ja sõnumite turvalise töötlemise oma elektroonilise andmetöötluse süsteemides, eriti juhul, kui töötlus hõlmab andmete edastamist võrgu kaudu.\n3. Liikmesriigid võtavad asjakohased tehnilised ja organisatsioonilised meetmed, et kaitsta elektroonilisi teateid ja sõnumeid juhusliku või ebaseadusliku hävimise või juhusliku kadumise, muutmise, lubamatu avalikustamise või ligipääsu ja kõigi sobimatute töötlemise vormide eest.\n4. Kontrolli teostavad liikmesriigid teevad elektroonilised teated ja sõnumid kättesaadavaks kontrolli eesmärgil ning üksnes määrusega (EL) nr 1236/2010 kehtestatud süsteemi raames määratud inspektoritele.\n1. Andmetöötlussüsteemid, mida kasutavad liikmesriigid, komisjon ja kalanduskontrolli amet, peavad vastama XII lisa A osas sätestatud minimaalsetele turvanõuetele.\n2. Liikmesriikide peamised arvutisüsteemid peavad vastama XII lisa B osas sätestatud kriteeriumidele.\n3. Määruses (EL) nr 1236/2010 sätestatud süsteemiga hõlmatud andmete edastamiseks kasutatakse https-protokolli. Kui selliseid andmeid edastatakse, kohaldatakse konfidentsiaalsuse ja autentsuse tagamiseks sobivaid krüpteerimisprotokolle.\n4. Andmetele ligipääsu piiratakse kasutaja identifitseerimise ja salasõna paindliku süsteemiga. Igale kasutajale võimaldatakse ligipääs ainult tema ülesande jaoks vajalikele andmetele.\n5. Liikmesriikide, komisjoni ja kalanduskontrolli ameti vahelise elektroonilise andmevahetuse tehnilised standardid võib kindlaks määrata liikmesriikide, komisjoni ja kalanduskontrolli ametiga nõu pidades.\nMäärus (EÜ) nr 1085/2000 tunnistatakse kehtetuks.\nBrüssel, 23. mai 2012\n(1) ELT L 348, 31.12.2010, lk 17.\n(2) ELT L 343, 22.12.2009, lk 1.\n(3) EÜT L 128, 29.5.2000, lk 1.\n(4) ELT L 112, 30.4.2011, lk 1.\nA. Püügipäeviku sissekanded\nKohustuslik (K)/vabatahtlik (V)\nReguleeritavasse piirkonda sisenemise teade\ntegevusandmete osa, reguleeritavasse piirkonda sisenemise kuupäev\ntegevusandmete osa, reguleeritavasse piirkonda sisenemise kellaaeg\ntegevusandmete osa, reguleeritavasse piirkonda sisenemise koht\nasukoht sisenemise ajal\ntegevusandmete osa, kogus pardal liikide kaupa\nliigi nimi (1)\nII lisas loetletud liikide puhul FAO liigikood\nSaak loomuse või püügioperatsiooni kohta\ntegevusandmete osa, asukoht\nasukoht püügioperatsiooni alguses\ntegevusandmete osa, püügioperatsiooni alguse kellaaeg\ntegevusandmete osa, pardale jäetud saak püügioperatsiooni kohta liikide kaupa\nkaugus veepinnast püügivahendi kõige sügavamal asetseva osani (meetrites)\nIga päev edastatav teave\nLoomuste/püügioperatsioonide koguarv päeva jooksul\ntegevusandmete osa, püügioperatsioonide arv 24tunnise ajavahemiku jooksul\ntegevusandmete osa, püütud ja tagasilastud kogus liikide kaupa\ntegevusandmete osa, hinnanguline saak kokku alates reguleeritavasse piirkonda sisenemisest, liikide kaupa\nTeave ümberlaadimise kohta\ntegevusandmete osa, ümberlaadimise kuupäev(ad)\ntegevusandmete osa, reguleeritavas piirkonnas peale- ja mahalaaditud kogused liikide kaupa\nÜmber laaditud (kuhu)\nlaeva registriandmete osa; vastuvõtva laeva raadiokutsung\nÜmber laaditud (kust)\nlaeva registriandmete osa; mahalaadiva laeva raadiokutsung\nTeave teadete edastamiste kohta\nsõnumi osa, edastamise kuupäev\nsõnumi osa, teate edastamise kellaaeg (UTC)\nsõnumi osa, teate edastamiseks kasutatud raadiojaama nimi\nTeave reguleeritavast piirkonnast lahkumise kohta\ntegevusandmete osa, lahkumise kellaaeg (UTC)\ntegevusandmete osa, lahkumise kuupäev\ntegevusandmete osa, reguleeritavast piirkonnast lahkumise koht\nasukoht lahkumise ajal\ntegevusandmete osa, kogu pardale jäetud saak liikide kaupa\nKapteni nimi ja allkiri\nB. Toodangupäeviku sissekanded\n1. Laeva identifitseerimine (5)\nlaeva registriandmete osa; rahvusvaheline raadiokutsung\nlaeva registriandmete osa; laeva nimi\nLepinguosalise laevastikuregistri sisenumber\nlaeva registriandmete osa; konventsiooniosalise kordumatu laevanumber: 3-täheline lipuriigi kood, millele järgneb number\nlaeva registriandmete osa; laeva pardanumber või pardanumbri puudumise korral IMO number\n2. Teave toodangu kohta\ntegevusandmete osa, tootmise kuupäev\ntegevusandmete osa, päevas toodetud kogus liikide kaupa\nkogutoodangu kaal kilogrammides\ntoote liigikood (XI lisa E osa)\ntoote liigikood ja toote kaal: märkida nii palju paare, kui on vaja kogu toodangu hõlmamiseks\ntegevusandmete osa, kogutoodang alates reguleeritavasse piirkonda sisenemisest, liikide kaupa\n3. Teave pakendamise kohta\ntegevusandmete osa, FAO liigikood\ntegevusandmete osa, toote liigikood (XI lisa E osa)\ntegevusandmete osa, pakendi liik (XI lisa E osa)\ntegevusandmete osa, toote netokaal (kg)\ntegevusandmete osa, pakendatud ühikute arv\nKapteni nimi ja aadress\nTöödeldud saak tuleb ladustada ja märgistada nii, et samu liike, tootekategooriaid ja koguseid oleks võimalik kindlaks teha ka siis, kui need on paigutatud trümmi eri osadesse.\nLastiplaanil peab olema märgitud nii toodete asukoht trümmis kui ka pardal olevate toodete väidetav kaal kilogrammides.\nLastiplaani ajakohastatakse iga päev eelmise päeva kohta, mis algas kell 00.00 (UTC) ja lõppes kell 24.00 (UTC).\n(1) Registreeritakse iga liik, mille saak ületab 50 kg.\n(2) Iga liikmesriik tagab, et tema kalalaevad registreerivad kõnealuse teabe iga päev või iga loomuse või püügioperatsiooni kohta või mõlemal viisil.\n(3) Kohustuslik, kui see on ette nähtud konkreetsete majandamismeetmetega.\n(4) Kohustuslik ainult juhul, kui kasutatakse raadiojaama.\n(5) Lisaks raadiokutsungile on kohustuslik veel üks laeva registriandmete osa.\nPõhjaatlandi süsikas (saida)\nVäike meriahven (Norra mereahven)\nSAAGIST, ÜMBERLAADIMISEST JA ASUKOHAST TEATAMINE\n1) teade „SAAK SISENEMISEL”\nKohustuslik (K) /vabatahtlik (V)\nsüsteemne osa, märgib teate algust\nsõnumi osa, sihtkoht, NEAFC puhul „XNE”\nsõnumi osa, järjekorranumber jooksval aastal\nsõnumi osa, teate liik, „saak sisenemisel” teate puhul „COE”\nlaeva registriandmete osa; laeva rahvusvaheline raadiokutsung\ntegevusandmete osa, püügireisi järjekorranumber jooksval aastal\nlaeva registriandmete osa, lepinguosalise kordumatu laevanumber, koosneb liikmesriigi koodist (3-täheline ISO kood), millele järgnevad muud identifitseerivad seerianumbrid (üheksa tähemärki)\ntegevusandmete osa, asukoht edastamise ajal\ntegevusandmete osa, pardal olev kogus liigiti, vastavalt vajadusele paaridena\neluskaal kilogrammides, ümardatult lähima 100 kilogrammini\nsõnumi osa, edastamise kellaaeg\nsüsteemne osa, tähistab teate lõppu\n2) Teade „SAAK”\nsõnumi osa, sõnumi järjekorranumber jooksval aastal\nsõnumi osa, teate liik, saagiteate puhul „CAT”\ntegevusandmete osa, pardale jäetud kogusaak liikide kaupa, kas alates reguleeritavas piirkonnas kalastama asumisest (2) või alates viimasest saagiteatest, vastavalt vajadusele paaridena.\ntegevusandmete osa, püügipäevade arv reguleeritavas piirkonnas, alates kalastama asumisest või alates viimasest saagiteatest\n3) teade „SAAK VÄLJUMISEL”\nsõnumi osa, „Saak väljumisel” puhul „COX”\ntegevusandmete osa, pardale jäetud kogusaak liikide kaupa, kas alates reguleeritavas piirkonnas kalastama asumisest (4) või alates viimasest saagiteatest, vastavalt vajadusele paaridena\ntegevusandmete osa, reguleeritavas piirkonnas veedetud püügipäevade arv kas alates kalastama asumisest või alates viimasest saagiteatest\n4) teade „ÜMBERLAADIMINE”\nsõnumi osa, sõnumi liik, ümberlaadimise puhul „TRA”\nPeale- või mahalaaditud kogus\nReguleeritavas piirkonnas peale- või mahalaaditud kogus liigiti, vajaduse korral paarikaupa\nlaeva registriandmete osa; vastuvõtva laeva rahvusvaheline raadiokutsung\nlaeva registriandmete osa; mahalaadiva laeva rahvusvaheline raadiokutsung\ntegevusandmete osa, eeldatav laiuskraad, asukoht, kus kapten kavatseb ümberlaadimise teha\ntegevusandmete osa, eeldatav pikkuskraad, asukoht, kus kapten kavatseb ümberlaadimise teha\ntegevusandmete osa, eeldatav kuupäev (UTC), mil kapten kavatseb ümberlaadimise teha (AAAAKKPP)\ntegevusandmete osa, eeldatav kellaaeg (UTC), mil kapten kavatseb ümberlaadimise teha (TTMM)\n5) teade/sõnum „ASUKOHT”\nsõnumi osa, sõnumi liik, „POS” – asukohateade/sõnum, mida edastatakse laevaseiresüsteemi kaudu või rikkis satelliitseireseadmega laevade puhul muude vahenditega\ntegevusandmete osa, laeva kiirus\ntegevusandmete osa, laeva kurss\ntegevusandmete osa, laeva lipuriik\n6) teade „LOSSIMISSADAM”\nsõnumi osa, laeva teate järjekorranumber jooksval aastal\nsõnumi osa, sõnumi liik „POR”\ntegevusandmete osa, rannikuäärne riik, kus asub lossimissadam\ntegevusandmete osa, lossimissadama nimi\ntegevusandmete osa, eeldatav kuupäev (UTC), mil kapten kavatseb sadamas olla (AAAAKKPP)\ntegevusandmete osa, eeldatav kellaaeg (UTC), mil kapten kavatseb sadamas olla (TTMM)\ntegevusandmete osa, sadamas lossida kavatsetav kogus liigiti, vastavalt vajadusele paaridena\ntegevusandmete osa, kogus pardal liikide kaupa, vastavalt vajadusele paaridena\nsõnumi osa, teate edastamise kuupäev (UTC)\nsõnumi osa, edastamise kellaaeg (UTC)\n7) Teade „TÜHISTAMINE”\nteate saatja nimi\nsõnumi osa, sõnumi liik, tühistamisteade „CAN” (13)\nsõnumi osa, tühistatava teate number\nTeate tühistamise aasta\nsõnumi osa, teate tühistamise aasta\n(1) Vabatahtlik, kui laeva jälgitakse satelliitsüsteemi abil vastavalt määruse (EL) nr 1236/2010 artiklile 11.\n(2) Tähendab esimest „Saagiteadet” jooksva püügireisi ajal reguleeritavas piirkonnas.\n(3) Vabatahtlik, kui laeva jälgitakse satelliitsüsteemi abil vastavalt määruse (EL) nr 1236/2010 artiklile 11.\n(4) Tähendab esimest „Saagiteadet” jooksva püügireisi ajal reguleeritavas piirkonnas.\n(5) Vastavalt sellele, kumb on asjakohane.\n(6) Vabatahtlik teadetes, mida pealelaadinud laev saadab pärast ümberlaadimist.\n(7) Laevaseiresüsteemi (VMS) sõnumi korral vabatahtlik.\nSõnumi liik on „ENT” asjaomase lepinguosalise kalapüügi seirekeskuselt saadud esimese VMS sõnumi korral, mis on saadetud reguleeritavast piirkonnast.\nSõnumi liik on „EXT” asjaomase lepinguosalise kalapüügi seirekeskuselt saadud esimese VMS sõnumi korral, mis on saadetud väljastpoolt reguleeritavat piirkonda; laius- ja pikkuskraadid on sellist liiki teate korral vabatahtlikud.\nLisaks määruse (EL) nr 404/2011 artikli 25 kohastele sõnumitele on ka rikkis satelliitseireseadmega laevade edastatud sõnumi liik „MAN”.\n(9) Kohustuslik käsitsi edastatavate sõnumite puhul.\n(10) Kohustuslik VMS sõnumite puhul.\n(11) Kohustuslik, kasutatakse ainult NEAFC sekretäri ja kalapüügi seirekeskuse (FMC) vahel teabe edastamiseks.\n(12) Vabatahtlik, kui laeval on satelliitseireseadmed.\n(13) Tühistamisteadet ei kasutata teise tühistamisteate tühistamiseks.\nKONTROLLIVA ISIKU TUVASTAMINE\nInspektoritunnistuse mõõdud on 10 × 7 cm ja see võib olla plastikuga kaetud.\nNEAFC kontrollivimpli värvid on esitatud IV lisa B osas.\nTunnistuse number koosneb kolmetähelisest riigi koodist, millele järgneb konventsiooniosalise neljakohaline järjekorranumber.\nB. NEAFC kontrollisignaal\nPäevavalguse ajal ja tavalise nähtavuse korral heisatakse kaks teineteise kohal paiknevat vimplit.\nVimplite vahemaa ei või olla üle ühe meetri.\nPardaleminekuks kasutataval laeval heisatakse üks kontrollivimpel. See vimpel võib olla poole väiksemate mõõtmetega. Vimpel võib olla värvitud laevakerele või laeva mis tahes vertikaalsele osale. Värviga peale maalitud vimplilt võib mustad tähed „NE” ära jätta.\nINSPEKTEERIMIS- JA JÄRELEVALVETEGEVUSEST TEATAMINE\nA. Teade inspekteerimis- või järelevalvesõiduki sisenemisest reguleeritavasse piirkonda\nKohustuslik (K)/ vabatahtlik (V)\nsõnumi osa, teadet edastava lepinguosalise aadress\nsõnumi osa, teate järjekorranumber jooksval aastal\nsõnumi osa, teate liik, „SEN” järelevalvesõiduki sisenemise kohta reguleeritavale alale\nseireandmete osa, „VES” veesõiduki, „AIR” lennuki, „HEL” helikopteri tähistamiseks\nseireandmete osa, järelevalvesõiduki rahvusvaheline raadiokutsung\nMääratud inspektori isikutunnistus\nseireandmete osa, tunnistuse number, vajaduse korral korduvalt\nseireandmete osa, sisenemise kuupäev (1)\nseireandmete osa, sisenemise kellaaeg (1)\nseireandmete osa, asukoht sisenemise ajal (1)\nsüsteemne osa, märgib teate lõppu\nB. Teade inspekteerimis- ja järelevalvesõiduki lahkumisest reguleeritavast piirkonnast\nsõnumi osa, edastava lepinguosalise aadress\nsõnumi osa, sõnumi liik, „SEX” järelevalvesõiduki lahkumise kohta reguleeritavalt alalt\nseireandmete osa, väljumise kuupäev (2)\nseireandmete osa, lahkumise kellaaeg (2)\nseireandmete osa, asukoht lahkumise ajal (2)\nsüsteemiandmete osa, märgib teate lõppu\n(1) Hinnanguline, kui sõnum saadetakse enne järelevalvesõiduki sisenemist.\n(2) Sama, mis hinnanguline seireandmete osa SEN sõnumi puhul, kui see sõnum tühistatakse.\nJÄRELEVALVE- JA TÄHELDAMISARUANDED\nA. NEAFC täheldamisaruanne\nsõnumi osa, vaatlusteate puhul teate liik „OBS”\nseireandmete osa, seirelaeva rahvusvaheline raadiokutsung\nseireandmete osa, vaatluse järjekorranumber\nseireandmete osa, laeva täheldamise kuupäev\nseireandmete osa, laeva täheldamise kellaaeg\nseireandmete osa, laiuskraad laeva täheldamise ajal\nseireandmete osa, pikkuskraad laeva täheldamise ajal\nlaeva registriandmete osa, täheldatud laeva rahvusvaheline raadiokutsung\nlaeva registriandmete osa, täheldatud laeva pardanumber või pardanumbri puudumise korral IMO number\nlaeva registriandmete osa, täheldatud laeva nimi\nlaeva registriandmete osa, täheldatud laeva lipuriik\nlaeva iseloomustavad tunnused, täheldatud laeva tüüp\nseireandmete osa, täheldatud laeva kiirus\nseireandmete osa, täheldatud laeva kurss\nseireandmete osa, täheldatud laeva tegevus (XI lisa B osa)\nseireandmete osa, kas täheldatud laevast tehti foto, „Jah” või „Ei”\nseireandmete osa, vaba tekst aruande täiendamiseks\nsüsteemne osa, märgib konkreetse teate lõppu\nLaeva saab identifitseerida ainult raadiokutsungi või laeva pardanumbri visuaalse kontrollimisega.\nKui identifitseerimine ei ole võimalik, tuleb põhjus täpsustada märkuste lahtris.\nB. NEAFC järelevalvearuanne\nNEAFC VIIDE …\nREGULEERITAVASSE PIIRKONDA SAABUV PATRULL:\nREGULEERITAVAST PIIRKONNAST LAHKUV PATRULL:\nASUKOHA KINDLAKSMÄÄRAMISEKS KASUTATUD SEADMED: …\nTäheldatud laev (1)\nRikkumine või tähelepanek\nVolitatud inspektori(te) allkiri (allkirjad) …\n(1) Identifitseerimine (nimi/number)\nA OSA KONTROLLITUD LAEVA IDENTIFITSEERIMINE\nIMO number …\nRahvusvaheline raadiokutsung …\nLaeva nimi …\nLaeva tüüp …\nKontrolliva laeva määratud kontrollimiskoht\nKELLAAEG … UTC\nlaiuskraad … pikkuskraad …\nAsukoha määramiseks kasutatud seadmed\nKapteni nimi ja aadress …\nLaeva tegevus …\nKontrollitud laeva määratud kontrollimiskoht\nInspektori tähelepanekud, kui neid on: …\nB OSA VASTAVUSE KONTROLL (1)\nNEAFC reguleeritavas piirkonnas kalapüügi luba:\nJärgmiste reguleeritavate liikide püügi luba: …\nPardal hoitav tõendatud joonis või kirjeldus kala hoiuruumist:\nPardal hoitavate jahutatavate mereveemahutite tõendatud joonis või kirjeldus:\nPardal hoitavate jahutatavate mereveemahutite tõendatud kalibreerimistabelid:\nInspektori tähelepanekud, kui neid on:\n… initsiaalid …\nAruanne laeva liikumistest / laevaseiresüsteem (VMS)\nSaabumine (kuhu) NEAFC-reguleeritav piirkond\nViimane asukoht edastatud\nVMS transponder paigaldatud\nVMS süsteem töötab\nKas teateid edastatakse\nJah/ei – kui jah, märkige:\nteade „Saak sisenemisel”\nteade „Nädala saak”\nPäevi NEAFC reguleeritavas piirkonnas\n„Asukohateade”, käsitsi edastatud teade viimase asukoha kohta\nteade lahkumisel pardal oleva saagi kohta\nB.3. Püügikoormuse ja saagi registreerimine\nKas sissekanded on kooskõlas artikliga 9 (2):\nKui ei ole, märkige ebatäpne või puuduv sissekanne / ebatäpsed või puuduvad sissekanded:\npüügipäeviku lehed ei ole nummerdatud;\nsaagi registreerimine liigiti ja kogusaagina;\npüügitegevuse teadete edastamine;\nsissekannete tõendamine kapteni poolt\nToodangupäevik ja lastiplaan\nKas toodangupäeviku ja lastiplaani olemasolu on nõutav?\nKui ei ole, siis jätkake vastamist punktist 3.2.4\nKui vastasite jaatavalt, esitage järgmine teave:\nKui ei, märkige, milline teave puudub:\npardal oleva toodangu kogused kaubandusliku esitusviisi ja kalaliikide kaupa;\niga esitusviisi ümberarvestustegurid;\nsissekannete tõendamine kapteni poolt;\nkogused ei ole paigutatud lastiplaanil esitatud kaubandusliku esitusviisi ja kalaliikide kaupa;\nkogused trümmis ei ole kaubandusliku esitusviisi ja kalaliikide kaupa märgistatud;\nPardale jäetud saak\nKapteni registreeritud kogused\nTeatatud kogused pardal\n(töödeldud toote kaal kilogrammides)\nKokku pardal (6)\nInspektorite poolt kindlaks määratud kogused pardal\nLahknevus % (7)\nPüügivahendid ja märgistus\nKasutatud püügivahend (II lisa 2. liite A osa (8)): …\nKasutatud võrgutarindid (II lisa 2. liite B osa (9)): …\nKasutatud statsionaarne püügivahend on märgistatud:\nMittekasutatav püügivahend on kindlalt soritud ja stoovitud:\nKasutatud püügivahendi võrgusilma suurus\nNoodapära (sealhulgas võimalik(ud) pikendus(ed) – 20 võrgusilma valim)\nPüügivahendi liik (10)\nVÕRGUSILMA SUURUS (LAIUS)\nPärakaitse – … võrgusilma valim\nTINGIMUSED: MÄRG / KUIV\nÜlejäänud võrk – 20 võrgusilma valim\nC OSA HINDAMINE\nViimase loomuse saagi analüüs\nPROOV VÕETUD: JAH/EI\nKaal: … kilogrammides\nVISUAALNE HINNANG JAH/EI\nD OSA KOOSTÖÖ\nKoostöö taset peetakse asjakohaseks\nKui ei, märkige puudujäägid\ninspektorit takistati kohustuste täitmisel;\nkalalaeva pardatähise, nime või registreerimisandmete võltsimine või varjamine;\nuurimisega seotud tõendite varjamine, rikkumine või kõrvaldamine;\nei hõlbustatud inspektorite turvalist laeva pardale tulekut ja sealt lahkumist;\nei võimaldatud inspektoritel pidada sidet konventsiooniosalise lipuriigi ja kontrolli teostava riigi ametiasutustega;\nei võimaldatud juurdepääsu laeva asjakohastele piirkondadele, tekkidele ja ruumidele, saagile (töödeldud või töötlemata), võrkudele või muudele püügivahenditele, seadmetele ja asjaomastele dokumentidele.\nInspektori tähelepanekud, kui on: …\n… initsiaalid: …\nE OSA RIKKUMISED JA TÄHELEPANEKUD\nMärkige NEAFC säte (sätted), mida on rikutud, ja tehke kokkuvõte asjaoludest\nPlommi number (numbrid)\nViidake tõenditele, dokumentidele või fotodele\nE.2. Inspektorite märkused\nTunnistaja väide: _\nkuupäev:_ allkiri: _\nnimi: _ aadress:_\nE.3. Kapteni märkused\nMina, allakirjutanu, laeva … kapten, kinnitan, et käesoleva aruande koopia ja tehtud fotode (kui on) teised eksemplarid on minule üle antud märgitud kuupäeval. Minu allkiri ei tähenda minu nõustumist käesoleva ettekande ühegi osaga peale minu oma võimalike märkuste.\nF OSA NEAFC INSPEKTORITE DEKLARATSIOON\nPardaletuleku kuupäev … ja kellaaeg … UTC.\nLahkumise kuupäev … ja kellaaeg … UTC\nVajaduse korral kontrolli lõpetamise kuupäev … ja kellaaeg … UTC\nInspektori(te) allkiri (allkirjad) …\nInspektori(te) nimi (nimed) …\n(1) Juhul, kui vastavuse kontrollimise tulemus on positiivne, tõmmake ring ümber sõna „Jah”, kui tulemus on negatiivne, tõmmake ring ümber „Ei”; muul juhul märkige nõutav teave.\n(2) Süsteemi artikkel 9 vastab määruse (EL) nr 1236/2010 artiklile 8.\n(3) Kogused pardal NEAFC reguleeritavasse piirkonda sisenemisel.\n(4) NEAFC reguleeritavas piirkonnas püütud ja pardale jäetud kogused.\n(5) Kogused, mis laaditi peale (+) või laaditi maha (–) NEAFC reguleeritavas piirkonnas.\n(6) Teatatud kogused kokku kontrollimise ajal pardal.\n(7) Inspektorite poolt kindlaks määratud pardal olevate koguste lahknevus kapteni poolt teatatud üldkogustest pardal.\n(8) Süsteemi II lisa 2.liite A osa vastab käesoleva määruse XI lisa C osale.\n(9) Süsteemi II lisa 2. liite B osa vastab käesoleva määruse XI lisa D osale.\n(10) II lisa 2. liite A osa ()\n(11) Süsteemi II lisa 2.liite A osa vastab käesoleva määruse XI lisa C osale.\n(12) II lisa 2. liite B osa ().\n(13) Süsteemi II lisa 2. liite B osa vastab käesoleva määruse XI lisa D osale.\n(14) II lisa 2. liite B osa.\nSADAMARIIGI KONTROLLI VORMID\nANDMEVAHETUSE VORM JA PROTOKOLLID\nA. Andmeedastuse vorm\nAndmemärgid peavad vastama normile ISO 8859.1.\ntopeltkaldjoon (//) ja tähed „SR” märgivad teate algust;\ntopeltkaldjoon (//) ja välja kood näitavad andmeelemendi algust;\nüks kaldjoon (/) lahutab välja koodi ja andmeid;\nandmete paare eraldab tühik;\nB. Andmevahetuse protokollid\nAndmevahetuse protokollid teadete ja sõnumite elektrooniliseks edastamiseks liikmesriikide ja sekretariaadi vahel on nõuetekohaselt kontrollitud.\nC.1 Püügitegevuse seire, kontrolli ja järelevalvega seotud teabe elektroonilise edastamise vorm\nmärgib teate algust\nmärgib teate lõppu\nACK / NAK = vastu võetud / vastu võtmata\nTagasiside vea number\ntegevuskeskuses vastuvõetud vigu näitavad koodid\nteate vastuvõtja aadress, NEAFC puhul „XNE”\nteate edastaja aadress (lepinguosaline)\nsõnumi liigi esimesed kolm tähte\nteate järjekorranumber käesoleval aastal\naasta, kuu ja kuupäev\ntunnid ja minutid, UTC\nLaeva registreerimise osad\nlaeva rahvusvaheline raadiokutsung\nlaeva pardanumber või pardanumbri puudumise korral IMO number\nlipuriigi antud kordumatu laevanumber vastavalt registrile\n+ maksimaalselt 9 numbrit\nlaeva omaniku nimi ja aadress\nlaeva prahtija nimi ja aadress\nLaeva iseloomustavad üksikasjad\nvastavalt: „OC” – Oslo 1947. aasta konventsioon / „LC” – Londoni konventsioon ICTM-69\nlaeva mahutavus tonnides\nosutab, millist mõõtühikut kasutatakse, „HJ” või „KW”\nOA – kogupikkus, PP – perpendikulaaridevaheline pikkus\nlaeva kogupikkus meetrites, ümardatud lähima täismeetrini\nvastavalt XI lisa A osa loetelule\npüügivahendite rahvusvaheline standardklassifikatsioon (XI lisa C osa)\nühe või mitme reguleeritava liigi püügiloa andmise kuupäev\nLiik (FAO kood)\nreguleeritava kalavaru FAO liigikood\nloa kehtivuse/peatamise alguskuupäev\nreguleeritava kalavaru püügiloa kehtivuse lõppkuupäev\n„Jah” või „Ei” märgib, kas piiratud luba kehtib või ei\nnt //LA/N6235 = 62°35′ põhjalaiust\nnt //LO/W02134 = 21°34’ läänepikkust\nnegatiivne väärtus, kui laiuskraad on lõunapoolkeral1 (WGS84)\nnegatiivne väärtus, kui pikkuskraad on läänepoolkeral1 (WGS84)\npüügireisi number jooksval aastal\npäevade arv, kui palju laev selle reisi jooksul viibis reguleeritaval alal\nhinnanguline kuupäev tulevikus UTC\nhinnanguline kellaaeg tulevikus UTC\npardal hoitav kogusaak liikide kaupa eluskaalu kilogrammides ümardatuna lähima 100 kg-ni alates laeva sisenemisest reguleeritavale alale või juhul, kui sama retke jooksul on varem edastatud aruanne, alates viimasest püügiaruandest, vastavalt vajadusele paaridena\nliigi kogus pardal eluskaalu kilogrammides ümardatuna lähima 100 kg-ni, vastavalt vajadusele paaridena\nteave reguleeritaval alal tegutsemise ajal laevade vahel ümberlaaditud koguste kohta liikide kaupa eluskaalu kilogrammides, ümardatuna lähima 100 kg-ni\nFAO koodid paaridena\nmahalaadiva laeva rahvusvaheline raadiokutsung\nasjaomase sadama nimi\nlepinguosalise kalalaevade püütud lossitud või ümberlaaditud kogusaak liikide kaupa eluskaalu tonnides, ümardatuna tonnideni, vastavalt vajadusele paaridena\nlepinguosalise kalalaevade püütud lossitud või ümberlaaditud kumulatiivne kogusaak liikide kaupa eluskaalu tonnides, ümardatuna tonnideni, vastavalt vajadusele paaridena\nasjaomase püügipiirkonna kood\nlepinguosalise püügipiirkonna kood\naruande aasta ja kuu\nJärelevalve/vaatleja saadud teave\nnt //LA/N6535 = 65°35′ põhjalaiust\nnt //LO/W02134 = 21°34′ läänepikkust\nSõlme * 10\nnt //SP/105 = 10,5 sõlme\nnt //CO/270 = 270°\ntegevuse esimesed kolm tähte (vt XI lisa B osa)\n„VES” – laev, „AIR” – lennuk, „HEL” – helikopter\nMääratud inspektor, konventsiooniosaline, identifikatsioon\nlepinguosalise ISO-3166 kood, millele järgneb 4kohaline number, vajadusel korrata\nVaatlemise järjekorra- number\nvaatlemise järjekorranumber reguleeritaval alal asjaomase patrulli töö jooksul\nlaeva täheldamise kuupäev\nlaeva täheldamise UTC kellaaeg\ntäheldatud laeva rahvusvaheline raadiokutsung\nkas tehti foto, „Jah” või „Ei”\nvaba teksti koht\nC.2 Välja koodid, mida kasutatakse lisades, kuid mitte elektroonilises andmevahetuses NEAFC sekretäri ja konventsiooniosaliste vahel\n24tunnise ajavahemiku püügioperatsioonide tulemusena pardal hoitav kogusaak liikide kaupa\npüügioperatsioonide arv 24tunnise ajavahemiku jooksul\npüütud ja tagasilastud kogus liikide kaupa\naruande edastamiseks kasutatud raadiojaama nimi\npäevas toodetud kogus liikide kaupa\nkogutoodang alates reguleeritavasse piirkonda sisenemisest, liikide kaupa\npakendi liik (XI lisa F osa)\ntoote netokaal (kg)\nPakendatud ühikute arv\nC.3 C.1 või C.2 osas kirjeldatud välja koodid tähestikulises järjekorras\nKasutatud aruandes või teates\nREP, JUR ,CAT, COX, püügipäevik\nREP, JUR, püügipäevik\nCOE, CAT, COX, TRA, POR, POS, ENT, EXI, MAN, SEN, SEX, OBS, püügipäevik, toodangupäevik, RET\nNOT, WIT, LIM, AUT, SUS, COE, CAT, COX, TRA, POR, POS, ENT, EXI, MAN, püügipäevik, toodangupäevik\nTRA, POR, püügipäevik\nCOE, CAT, COX, TRA, POR, MAN, SEN, SEX, OBS, püügipäevik\nNOT, WIT, LIM, AUT, SUS, COE, CAT, COX, TRA, POR, POS, ENT, EXI, MAN, OBS, püügipäevik, toodangupäevik\nCOE, POR, püügipäevik\nREP, JUR, LIM, püügipäevik\nKõik, välja arvatud püügipäevik ja toodangupäevik\nENT, COE, CAT, COX, EXI, POS, MAN, TRA, POR, püügipäevik\nD. 1 Liikmesriikidest NEAFC sekretärile saadetavate III lisas sätestatud teadete ja sõnumite ülesehitus\nVajaduse korral edastab iga liikmesriik NEAFC sekretärile oma laevadelt saadud andmed vastavalt määruse (EL) nr 1236/2010 artiklitele 9 ja 11, andmetes tehakse järgmised muudatused:\naadress (AD) asendatakse NEAFC sekretäri aadressiga (XNE),\nlisatakse andmeelemendid „teatamise kuupäev” (RD), „teatamise aeg” (RT), „teate number” (RN) ja „saatja” (FR).\nD. 2 Tagasiside sõnumid\nLepinguosalise soovi korral saadab NEAFC sekretär tagasiside sõnumi iga kord, kui on saadud elektrooniline aruanne.\nTagasiside sõnumi vorm:\nsüsteemne osa; märgib teate algust\nsõnumi osa, Sihtkoht, teadet saatev konventsiooniosaline\nsõnumi osa, XNE on NEAFC (kes saadab tagasiside sõnumi)\nsõnumi osa, tagasiside sõnumi puhul „RET”\nsõnumi osa; laeva aruande järjekorranumber jooksval aastal, koopeeritakse saadud aruandest\nsõnumi osa; laeva rahvusvaheline raadiokutsung, koopeeritakse saadud aruandest\nsõnumi osa; kood, mis näitab, kas aruanne/sõnum võeti vastu või mitte („ACK” või „NAK”)\nsõnumi osa; vea liiki näitav number: vt tabel b, tagasiside vea numbrid\nsõnumi osa, vastuvõetud teate/sõnumi number\nsõnumi osa, RET sõnumi edastamise kuupäev\nsõnumi osa, RET sõnumi edastamise kellaaeg\nTagasiside vea numbrid:\nSõnum on loetamatu\nAndmete väärtus või suurus on väljaspool lubatud piire\nKohustuslikud andmed puuduvad\nKäesolev teade on duplikaat ning selle staatus on „Ei kinnitata” (NAK), kuna selline oli staatus, kui see varem saadi.\nKatse laevale teadet uuesti saata\nLaevale ei ole teatatud\nLiigid mitte AUT, LIM ega SUS\nSõnum „Saak” enne sõnumit „Saak sisenemisel”\n„Ümberlaadimine” enne sõnumit „Saak sisenemisel”\nSõnum „Saak väljumisel” enne kui „Saak sisenemisel”\nAsukohta ei ole edastatud (CAT, TRA, COX)\nAsukoht ilma sõnumita „Saak sisenemisel”\nSõnum „Seirelaeva väljumine” enne kui „Seirelaeva sisenemine”\nVaatlemine ilma sõnumita „Seirelaeva sisenemine”\nInspektoritele või inspektorite laevale ei ole teatatud\nNEAFC SEKRETÄRILE SAADETAVATES TEADETES KASUTATAVAD KOODID\nA. Põhilised laevatüübid\nMitme otstarbega laevad\nPumpasid kasutav laev\nMN = mujal nimetamata\nB. Laevade peamine tegevus\nümber-, peale- või mahalaadimine\nmuu tegevus (täpsustada)\nC. Peamised püügivahendite liigid\nÜhe laevaga veetav seinnoot\nKahe laevaga veetav seinnoot\nAnkurdamata põhjanoot e Šoti noot\nMerevähitraalnoot e põhjatraal\nTraallaudadega pelaagilised traalid\nNakkevõrgud ja takervõrgud\nSaagi väljapüüdmise masinad\nD. Püügivahendite seadeldiste ja lisavarustuse põhiliigid\nFAO 3-Täheline Kood\nSeadeldis või lisavarustus\nRuudukujuliste silmadega selektiivaken\nNoodapära kitsamas tähenduses\nE. Toote liigi koodid\nTursa liblikfilee (escalado)\nHEA, nahk, selgroog ja saba eemaldamata\nLõpused eemaldatud, roogitud, osa peast eemaldatud, uimed eemaldatud\nHEA + GUT + TLD + luud eemaldatud. Igast kalast saab kaks fileed\nFileeritud ja nahata fileed\nFIL+SKI. Igast kalast saab kaks fileed, mis ei ole omavahel ühendatud\nNaha ja luudega fileed\nFileeritud, nahk ja luud eemaldamata\nNahata fileed roideluudega\nFileeritud, nahk eemaldatud, roideluud eemaldamata\nRoogitud, peata ja sabata\nRoogitud ja lõpusteta\nSisikond ja lõpused eemaldatud\nRoogitud ja peata\nSisikond ja pea eemaldatud\nRoogitud, koos maksaga\nGUT maks eemaldamata\nRoogitud, peata ja nahata\nKogu sisikond eemaldatud\nPead maha lõigatud\nPeata ja sabata\nPead ja sabad eemaldatud\nRoogitud Jaapani moodi\nPõikilõige, millega eemaldatakse kõik osad peast kõhuni\nSabata, roogitud Jaapani moodi\nRoogitud Jaapani moodi, saba eemaldatud


Nelja kuuga kaheksa kilo: „Enne ei teadvustanudki, kui palju suhkrut sisse söön!“ | Elisa Eesti\nElisast Uudised Nelja kuuga kaheksa kilo: „Enne ei teadvustanudki, kui palju suhkrut sisse söön!“\nNelja kuuga kaheksa kilo: „Enne ei teadvustanudki, kui palju suhkrut sisse söön!“\nElisa Elustiili abil kaheksa kilo kaotanud Liivika sõnul aitas äpp kenasti end distsiplineerida ning toitude üles märkimine tekitas omamoodi hasarti.\nElisa TV teenuste kliendi Liivika meilile tuli uudiskiri, et Elisa aitab nüüd muu hulgas kaasa ka tervislike eluviiside juurutamisele. Liivika uuris, laadis alla äpi ning asus kasutama. „Kuna terviseprobleemide tõttu võtsin kaalus juurde, oli keha vett täis ning vaja kaalu langetada,“ räägib naine.\nTänu Elisa Elustiilile langes Liivika kaal nelja kuuga kaheksa kilo võrra. Kuidas äpp talle aga enim abiks oli? „Panin kirja kõik toidud, kuid kasutasin muu hulgas ka toitumiskava. Äpp näitab hästi, mis toite millisel kellaajal süüa,“ räägib naine.\nLiivika sõnul tegi ta endale mitmeks päevaks toidu ette – nii teadis ta ette, kui suur kogus toitu on lubatud ja sellest üle minna ei tohi. „Mulle meeldiski, et sain kõik oma toidud kirja panna ja samal ajal jälgida, mida veel süüa võin, et üle ette nähtud koguse ei läheks. Samuti see, kui olin päeval midagi ebatervislikku söönud, ajendas see õhtul trenni tegema.“ Liivika muigab, et kui ka nõrkushetki tekkis, olid need pigem motivaatoriks. „Kui äpp näitas, et päeva kogus on punane, tahtsin taas tublim olla!“\nPärast kaalulangetust tunneb Liivika, et energiat on rohkem. „Vanasti tuli pärast lõunasööki uni peale. Välistasin aga süsivesikud parajas koguses ja märkasin, et enam ei tulnudki und peale ja sai tööga jätkata. Tundsin ka, et vajanud enam kohvi.“\nTeistel soovitab Liivika eeskätt ise distsipliini arendada. „Mulle meeldis kõike kirja panna, see tekitas hasarti! Kui oled eesmärgiks võtnud asja käsile võtta, siis läheb edasi juba lihtsalt. Teadlikkus tõusis ja kontrollisin poes, et ei ostaks väga palju magusaid tooteid. Hakkasin ka paljusid toiduaineid asendama – enne ei teadvustanudki, kui palju suhkrut/süsivesikuid sisse söön.“\nSoovin kaalu langetada – millest alustada?\nKaalu langetamine võib esialgu tunduda keeruline, isegi hirmutav. Paistab, et kogu oma päev tuleb ümber toidu ja trenni organiseerida, nii et muule aega ei jäägi. Siiski ei…\nToitumine ning treening – kus peitub tasakaal?\nEnne, kui hakkame lugema tervisliku toitumise ja õige treeningu erinevaid soovitusi, peaksime mõistma, kuidas meie organism energiat kulutab ning kuidas me üldse energiat…\nAustades kokka, ära unusta austada oma keha\nPühadeaeg. Rahuaeg, aja mahavõtmise aeg, lähedastega koos olemise aeg. See on ka aeg, kus veedetakse tavalisest rohkem aega toidulauas. Me ei kujuta jõulusid ette ilma…


Ida-Virumaa ja vastutus — Sirp\nKindlasti on nõukogude korra venestamispoliitika tekitanud probleeme, ent tuleb tegeleda ka sellega, mis edasi saab. 6. veebruaril toimus riigikogus arupärimine „Ida-Virumaa majanduslike ja sotsiaalsete probleemide lahendamise kohta (nr 89)”. Selle fookusse kuulus ka 9. IX 2010 valitsuse poolt heaks kiidetud Ida-Virumaa tegevuskava aastateks 2010–2014. Arupärimisel peaminister Andrus Ansipile küsib riigikogu liige Jaak Allik: „mind on hämmastanud koalitsiooni vastasseis ka kõige väiksematele hea tahte žestidele meie nende kaaskodanike ja maksumaksjate suunas, kes pole Eesti kodanikud ja kellest paljud elavad Ida-Virumaal. … loomulikult ei lähe nad siit kuhugi, ainult kibestuvad ja võõranduvad Eesti riigist üha rohkem, tajudes sellist suhtumist endasse. Millega on selline järjekindel pahasoovlik poliitika seletatav ja milliseid eesmärke ta taotleb?” Ansip kostab selle peale omakorda, et „tunnen aeg-ajalt siin kõnepuldis ennast just kui mingisugust Ida-Virumaa vaenlast /…/ tegevuskavaga kavandame väga konkreetsed eesmärgid /…/ Ida-Virumaa probleemid ei ole tekitatud Eesti Vabariigi valitsuste poolt. Need on tekitatud nõukogude võimu rahvuspoliitiliste otsuste läbi.”* Millist vastutusearusaama selline retoorika Ida-Virumaa küsimuse kontekstis õieti kultiveerib? Osundatud vastus sisaldab ligikaudu järgmise argumendi. Meie – s.o Eesti Vabariik, mida kõnealusel juhul esindab valitsus – ei vastuta olukorra eest, mille tekkepõhjusi tuleb otsida okupeeriva režiimi (nõukogude võimu) kunagisest tegevusest. Iseäranis – võiks ehk lisada – ei vastuta me säärase täbara seisu pärast asjaolu tõttu, et räägime inimestest, kes ise mingis mõttes omaaegseid okupeerijaid esindavadki.\nVastutuse ja süü mõiste on ühiskonna toimimiseks vajalikud. Kui üldse poleks teada, kes vastutab mille eest, ega see, mida sa pead või mida sa ei tohi teha, poleks kooselu võimalik. Kuid arvestada tuleb, et sellega kaasneb ka võimalik vägivald nende suhtes, kes n-ö normile ei vasta. Süütunde tekitamine on võte, millega kujundatakse nii personaalseid kui ühiskondlikke identiteete. Nii näiteks on ortodoksse liberaalse mõtlemise kohaselt hariduseta ja virelev üksikema ise oma olukorras süüdi, kuna tegi nooruses lihtsalt mitmed valed valikud. Ka kitsikusse sattunud venekeelsele elanikkonnale Ida-Virumaal saab omistada valikuid, mis tagantjärele on osutunud valeks ja olid „meie” perspektiivist ühtaegu ebaõiglased. Sel moel sisendatakse inimestele negatiivset ja mingil kombel ka ebatäielikku minapilti.\nVastutuse minevikus toimunu eest saab omistada ja seda mõtestada paljudel viisidel. Vastutuse kandjana võib käsitleda riiki, kogukondi või üksikuid indiviide. Osa juhte hõlmab moraalset vastutust, kus tähtsat rolli kannavad asjassepuutunute kohased moraalsed hinnangud, emotsioonid jne. Samas kõneldakse eriti kollektiivide tasandil tihti ka seda sorti vastutusest, mis keskendub pigem reaalsetele tegudele või nende sooritamata jätmisele ning mis ülekohtu korvamiseks eeldab vastutajalt ennekõike just praktilisi samme. Kollektiive hõlmavad vastutusekontseptsioonid on tõepoolest aktuaalsed, sest isegi üliliberaalse ühiskonna korral pole jõutud ideaali rakendamiseni, mille järgi igaüks vastutab vaid iseenda tegude või tegemata jätmiste eest. Sama kaugel ollakse sellele vastanduva radikaalse mõtteviisi teostumisest, nagu peaks või saaks igaüks igaühe eest vastutada. Viimast illustreeriks selle puhtaimal kujul staarets Zossima, kes usub Dostojevski „Vendades Karamazovites”, et igaüks meist on ilma kahtluseta süüdi kõikide ja kõige eest maailmas.\nTänapäeva tõekspidamisi iseloomustab ikka midagi nende äärmuste vahepealset ning individuaalse süü selgitamise kõrval on poliitikas tähtis ka kollektiivse vastutuse mõiste. Sellega omistatakse ja võetakse vastutus teiste eest: konkreetsed süüdlased võivad olla ehk isegi surnud, kuid vastutus nendega samasse kogukonda kuulujate puhul püsib. Ent millegi tekkimise ja selle kestmise põhjused võivad erineda. Seepärast saab eristada ka kahte mõjukat viisi vastutusest mõelda. Esimesel juhul üritatakse leida mingit põhjuslikku seost ülekohtu sooritamise ja selle eest vastutamise vahel: keegi inimene, kollektiiv või režiim tegi (või jättis tegemata) teatava teo ning tagajärjed jäävad tema kanda. Sellega keskendutakse olukorra põhjustajale. Teisel juhul tahetakse pigem paika panna see, kes vastutab selle eest, mis põlistab vastava olukorra. Ja tegelikult paljude juhtumite korral polegi ülekohtu allika väljaselgitamisest mingit kasu, kui viimast – nt teatud kogukonda – enam ei eksisteeri. Pealegi pole põhjustajat alati võimalik kindlaks tehagi, nt kui üksikute tegutsejate vaevu eristatavad rollid on tihedalt läbi põiminud. Tänapäevaseid vastutuseanalüüse uurinule torkab silma, et ebaõigluse algpõhjuse kindlakstegemise püüule on üha enam lisandunud mainitud teist tüüpi vaateviis vastutust käsitleda (olgu ühe kogukonna piires või globaalse õigluse teoreetilistes suundades).\nMõelgem taas Ansipi ja Alliku dialoogile. Alliku sõnumi toon arvatavasti häiriks idealistist demokraati. Pole õige kõnelda kõnealuses kontekstis valitsusest kui eraldiseisvast kollektiivsest organist, kes justkui ei saakski julgustust või ei leiakski oma tegevuses õigustust sellest, mida tavainimesed (valijad) arvavad. Sellise sümboolse eraldusjoone tõmbamine valitsuse ja rahva vahele võtaks rahvalt vaatlusaluses küsimuses vastutuse ja seega võimu. Teiselt poolt ütleb Ansip, et vastutuse kandja on teada (nõukogude võim), küsija kriitika on suunatud lihtsalt valel aadressil. Ja see, minu meelest ekslik loogika, ütleb ka seda, et „meie” (valitsus ja tegelikult Eesti kogukond tervikuna) ei olegi kohustatud midagi tegema, sest „meil” pole siin ei moraalses ega üldse mingis mõttes vastutust. Kui me ka tegutseme, siis on see rohkem hea tahte ülesnäitamine ja vastutulek. Kuid praktilises mõttes ei ole ka keegi teine – see, kes „tõeliselt” vastutab – oodatud tegutsema. Ida-Virumaa sotsiaalmajanduslikud probleemid on meie siseasi ja iseäranis mitte Venemaa asi. See loogika ütleb järelikult midagi sellist: nõukogude aja pärandina tekkinud muukeelsete olukord on miski, mille põhjustamise taaka meie ei kanna, ent ka selle püsimise eest vastutuse võtmine pole meile kuigi oluline.\nTuleks siiski olla ettevaatlik selles osas, kuidas me päritud vastutust kogukondade puhul tajume. Kaua on üldse põhjust ajalukku vaadata, on veel hoopis iseseisev probleem. Üldiselt on praktika siingi vältinud äärmusi. Puhta individualistliku lähenemise korral küsiks, et kui indiviid pole kohustatud omaks võtma oma vanemate elueesmärke või veendumusi, tasuma nende võlgu või heastama nende vigu, siis miks peaksid kodanikud seda tegema varasemate põlvkondade puhul? Nii näiteks pidas Thomas Jefferson vastuvõetamatuks, et ühele põlvkonnale kuulub voli seada paika ühiskondlik kord kõigile järgmistele põlvedele. Üks põlvkond tähendab teise jaoks sama nagu üks iseseisev rahvas teise rahva jaoks, leidis ta, ning pani Condorcet’d järgides ette, et igal põlvkonnal peaks olema võimalus ise määratleda oma konstitutsioon, seadused ja poliitilised suhted.\nKuid sel viisil demokraatlik maailm ikkagi ei toimi. Ja samal moel ei domineeri ka põhimõte, mille kohaselt mitte üksnes esiisade patud ei lasu tänastel ja homsetel kogukonna liikmetel, vaid – nii on uskunud mõned rahvad – tänaste ja homsete liikmete patud langevad ka esiisadele. N-ö tõde on taas kuskil vahepeal: me pole ajaloo poolt paika pandud, minevik ei paina meid sedavõrd, et me ei saa oma kogukondi muuta või uusi luua. Ent ometi on need kogukonnad säärased, mis püsivad ajas, annavad lubadusi ja sõlmivad põlvkondi ületavaid lepinguid. Ning kuni me sellistes kogukondades elame, tuleb arvestada ka minevikuga. Kindlasti on nõukogude korra venestamispoliitika tekitanud probleeme. Oleks vale öelda, et me ei peaks seda laadi juhtudel rääkima hädade algallikast. Ent tuleb tegeleda ka sellega, mis edasi saab. Ning siin on igal asjasse puutuval kogukonnal kanda vastutus iseenda tegevuse eest.\nSuhtumine neisse, kes elavad siin eelmise režiimi tegevuse tõttu, kelle siia sattumises ja praegustes hädades meil otsekui mingit taaka kanda ei ole – ja kellesse ettevaatuse ja distantsitundega suhtuda näib olevat õigustatudki –, tõenäoliselt muutub ideoloogiliste ja moraalsete rõhuasetuste nihkumisega ning majanduselu paranedes. Selliseid nihkeid on kahekümnendal sajandil läänemaailmas toimunud arvukalt. Ja tagantjärele kahetsetakse varasemat kohtlemist, olgu tegu mustanahaliste või üldse vähemustega ümberkäimisega. Kui jutt käib kodumaalt eemal olevatest eestlastest, kes näiliselt on lahkunud vabal valikul ja ometi sageli sunnitult, tundub enesestmõistetav oodata nende sealset heasoovlikku vastuvõttu. See paralleel näib meelevaldne. Kas pole ilmne, et Ida-Virumaal sotsiaalmajanduslikku viletsusse jäänud on endise korra poolt siia toodud ning nemad ja nende järeltulijad on kui mitte just tollase režiimi käsilased, siis vähemalt juurteta õnneotsijad, kes lihtsalt langetasid minevikus vale otsuse? Aga kas niisugune suhtumine jääb püsima? Kas võib kindel olla, et ühiskonna enamus ei hakka säärast ükskõikset ja tõrjuvat suhtumist tulevikus teisiti hindama? Vaevalt, et võib.\n* XII RIIGIKOGU STENOGRAMM, III ISTUNGJÄRK, 6. veebruar 2012 <http://www.riigikogu.ee/?op=steno&stcommand=stenogramm&day=08&date=1328529900#pk9674> (vaadatud 9. veebruar 2012)


PM Minskis. Millise päästekomando saadab Voolaid lahingusse? - Rahvuskoondised - Jalgpall - Postimees Sport: Värsked spordiuudised Eestist ja välismaalt\nPM Minskis. Millise päästekomando saadab Voolaid lahingusse?\n10. oktoober 2019, 12:43\nEesti koondis eilsel treeningul Minski Dinamo staadionil.\nEesti jalgpallikoondisel pole täna õhtul Minskis kaalul mitte ainult EM-valiksarja avapunkt(id), vaid midagi sootuks enamat. Kelle usaldab Karel Voolaid vastutusrikast lahinguülesannet täitma?\nTaktikajutte tuleb alustada ühest, mis näib olevat kindel: Voolaid jääb truuks mängujoonisele, mida pruukis oma ametiaja kahes esimeses kohtumises tollesama Valgevene ja Hollandiga. Ehkki mõlemal korral kodus kaotasime, ei peitunud allajäämiste (pea)põhjused kindlasti valitud 4-3-3 taktikalises skeemis.\nSeega: kes võiks olla need üksteist sinisärki, kelle Voolaid algusega kell 19 Minski Dinamo staadionile üles rivistab?\nVÄRAVAVAHT. Mullu novembris haaras Sergei Lepmets vaimustava ja võiduka partiiga Kreekas Mihkel Aksalult esikindad endale. Viimasel ajal on aga Lepmetsa etteasted nii koondises kui ka Levadias ebastabiilsed, ilmselgelt vajaks ta uut väljakutset mõnes piiritaguses liigas.\nAksalu jäid värske vigastatusega seekordsest koondisekogunemisest sootuks eemale, kuid selletagi olnuks ilmselt Lepmetsa suurim rivaal Matvei Igonen. Suvel laenulepinguga Norrast FC Florasse liikunud puurilukk esineb vastupidiselt Lepmetsale selgelt tõusvas joones.\nVoolaid möönis enne lennukile astumist, et valik pole ühene ja et otsus langetatakse Minskis. Tänamatu ennustada, kummale poole Voolaidi (ja Mart Poomi) liisk langeb, aga pakun, et seekord eelistatakse veel Lepmetsa.\nTänamatu ennustada, kummale poole Voolaidi (ja Mart Poomi) liisk langeb, aga pakun, et seekord eelistatakse veel Lepmetsa.\nKAITSJAD. Äärekaitsjate valikus ei tohiks olla küsimust: paremal võtab harjumuspärase koha sisse Taijo Teniste ja vasakul Artur Pikk.\nKeskkaitses on arutluskohti veidi rohkem. Ragnar Klavani ja Joonas Tamme eemalejäämisel on kandidaate neli (tähestiku järjekorras): Nikita Baranov, Märten Kuusk, Karol Mets ja Madis Vihmann. Kuusk on koduliiga hooaja üks paremaid mängijaid, ent koondisekogemust hinge all vaid 90 minutit – sedagi talvises sõpruskohtumises Islandiga. Vihmanni praktika Šotimaal St. Johnstone’is on niivõrd kasin, et tema kasutamine võrduks samuti pisikese imega. Kuna Baranov on pärast Armeeniasse siirdumist vastupidiselt enesekindluse taastanud, polegi Voolaidil sisuliselt muud valikut kui usaldada duot Baranov – Mets.\nTolle paari lõhkumise ainuke ajend võib peituda soovis kasutada Metsa siiski alumise poolkaitsja positsioonil. Aga tekkinud olukorras ei taha sellesse uskuda.\nPOOLKAITSJAD. Isikkoosseisu arvestades pakun, et Vladislav Kreida saab end Eesti algrivistuses esimest korda proovile panna. Põhjus lihtne: kuna Mets liigub suure tõenäosusega keskkaitsesse ja teist sarnase profiliiga number kuut meil lihtsalt pole. Ehkki Kreida senises kontos on vaid kaheksa koondiseminutit (Mainzi õuduste õhtus), väärib ta läbimurdelise klubihooaja lõpetuseks seda võimalust.\nÜhe ülemise poolkaitsjana alustab kindlasti Konstantin Vassiljev. Teine oleks tavaolukorras Mattias Käit, ent vägagi võimalik, et teda vajatakse täna hoopis paremal äärel. Kui – rõhutan kui – Käidi koht keskväljal jääb vakantseks, seisab Voolaid dilemma ees: Ilja Antonov või Mihkel Ainsalu? Ainsalu alustas eelmises mängus Hollandi vastu, usun, et nüüd on Antonovi kord. Samas: trio Kreida - Ainsalu - Vassiljev on Floras terve aasta kenasti kokku mänginud...\nHenrik Ojamaa suudab hea klubihoo loodetavasti tuua ka koondisse.\nRÜNDAJAD. Tipuründaja koha on Erik Sorga vähemalt praeguseks endale võidelnud. Pidev mängupraktika, väravasoonel püsimine ning mis kõige olulisem: lihasmälusse jäänud värske kogemus Valgevene võrgu sahistamisest. Küsimust pole, Rauno Sappinen peab oma tundi ootama.\nKindel on ka Henrik Ojamaa koht, eeldatavalt ikka vasakul äärel. Paremal alustaks tavaolukorras Sergei Zenjov, ent veidi enam kui paari nädala eest klubimängus hangitud lihasehäda jätab ta seekord pigem pealtvaatajaks.\nSel juhul on Voolaidil asenduskäike päris mitu. Neist reaalseim tundub juba varem mainitud Käidi liigutamine keskpoolkaitsest äärele. Aga välistada ei saa ka Vlasi Sinjavski kasutamist – iseasi, kuidas tema ja Ojamaa sel juhul ääred jagaks. Frank Liivaku või Martin Milleri ülendamine põhikoosseisu võrduks pigem suurüllatusega.


Liigne tukkumine võib anda märku tõsisest ajutõvest - Vaimne tervis - Tervis\nSuutmatus päevasel ajal ärkvel püsida võib anda märku Alzheimerist enne mälusümptomite esinemist.\nPäevauinak võib olla kosutav. Eakate puhul võib liigne päeval magamine viidata tõsisele haigusele. Kui leiad end pidevalt päeval tukkuma vajumas, võib teadlaste sõnul olla tegu Alzheimeri tõvega.\nAjupiirkonnad, mis hoiavad meid päeval ärkvel saavad mälu rööviva haiguse varastes staadiumites kannatada. Seetõttu võivad Alzheimeri puhul inimesed juba enne mälu halvenemist ebanormaalselt kaua tukastada, leidsid California San Fransisco ülikooli teadlased, vahendab Medical News Today.\nVarasemad uuringud on näidanud, et liigne päevane magamine tuleb Alzheimeri tekitatud muutustest ajus, mis soodustavad und. Samuti on arvatud, et uneprobleemid ise võivad soodustada Alzheimeri tekkimist. Hiljutises uuringus leiti, et päevast ärkvelolekut reguleerivaid ajupiirkondi kahjustas tau valk. See võib anda veelgi tõendeid selle kohta, et tau mängib Alzheimeri kujunemises suuremat rolli kui laialt uuritud amüloidvalk, pakkusid uurijad välja.\nEile ajakirjas Alzheimer's and Dementia avaldatud uuringus analüüsisiti 13 Alzheimeri tõvega ja seitsme terve patsiendi aju. Teadlased leidsid, et Alzheimer ründab ajupiirkondi, mis vastutavad päeval ärkveloleku eest ja need alad ajus on ühed esimesed, mis haiguse poolt kahjustada saavad. Uurijad viitavad seega, et liigne tukastamine võib olla üks varaseid Alzheimeri tõve ilminguid.\nAlzheimeriga inimeste ajudes leiti tau valgu kogunemist kõigis kolmes ärkvelolekut reguleerivas ajukeskuses ning need piirkonnad olid kaotanud 75 protsenti oma neuronitest. Uuringu autori Jun Ohi sõnul on märkimisväärne, et muutusi nähti terves ärkvelolekut kontrollivas võrgustikus. See tähendab omakorda, et ajul ei ole võimalust puudusi kompenseerida, sest kõik sama funktsiooniga rakutüübid hävinevad samal ajal.


Kevad südames (2)\nOmapärane jäädvustus fotograaf Käbilt, kes on pildile püüdnud kummalise seltskonna. Hästi riietatud ja alkoholi tarvivatest noormeestest võiks ju veel kuidagi aru saada - on ilus, on soe ja veri vemmeldab. Aga kuidas on õnnestunud saada rekvisiidiks tuletõrjepump jääb hetkel mõistatuseks.\nPole välistatud, et ka see ülesvõte on tehtud fotograafi kodu lähedal Valge Ristil, kus noored armastasid koos käia ning kus on tehtud nii mõnigi tore ülesvõte.\nPumba kohta esitasin küsimuse automoto.ee foorumis ning sain teada järgmist:\nTegemist on Masinate, pumpade ja pritside vabrik K. Jürgens ja Co toodanguga. K. Jürgens ja Ko masina-, pumba- ja pritsivabrik asutati 1858 ja tegutses üle 70 aasta. Asus Tallinnas, pikka aega Aia tänaval, 1920ndatel Inseneri 3 / Merepuiestee 12. Siis oli omanikuks Rudolf Mikk. 1931. a. aprilli alguses puhkes tööstuses suurem tulekahju ja ettevõte lõpetas varsti pärast seda tegevuse. Sest mõne aja pärast asus Inseneri 3 juba Karl Puusaagi metalli- ja masinatööstus. Eraldi ettevõte oli puutööstus Konst. Jürgens & Ko (ka K. Jürgens & Ko, K. Jürgens, Konst. Jürgens) Tallinnas Rannavärava puiesteel, mis tegeles ka ehituse, kanalisatsiooni- ja keskküttetöödega jms.\nFoto eest tänan Jüri!\nSildid: aavere, risti, jürgens & ko, tuletõrjepump, 3000px\nJah, miks mitte.\noleme arvamusel et tegemist võib olla järsi jäve ääres tehtud võttega mitte aavere kevadise üleujutisega sest vaadake taimestiku